title: Hyvikkälänjoen valuma-alue

text: Haapajärvi on alueensa pääjärvi, johon laskevat luoteesta Renkajoki ja lounaasta Kaartjoki. Siihen laskevat myös kaakosta päin suoraan Rehakka, joka sijaitsee aivan järven vieressä. Rehakan kautta laskevat Haapajärveen myös Joutjärvi sekä pienet metsäjärvet Mustalammi, Valkealammi, Nielulammi ja Huistilammi. Suoraan Haapajärven laskevat vielä Valkealammi ja sitä suurempi Kahilammi.


title: Hyvikkälänjoen valuma-alue

text: Valuma-alueeseen kuuluvat kaikki ne valuma-alueen laskuojat, jotka laskevat viimeiseksi Tuomistoon. Valuma-alueen pääjärvi on kuitenkin Renkajärvi, joka on samala alueensa suurin järvi. Suoraan Renkajärveen laskevat lyhyttä laskuojaa myöten Kynnösjärvi ja Kautiolammi. Kauempaa laskevat Sitturinojaa myöten Särölammit ja niiden alapuolella sijaitsevat Väärälammit ja Hirvilammi. Sitturinojan suun eteläpuolelle laskee eräs metsäoja, jonka valuma-alueella sijaitsee Matolammi. Edellisiä ojia vielä etelämmäksi laskee Ruokosuonoja, jonka valuma-alueeseen kuuluu Hepolammi.


title: Hyvikkälänjoen valuma-alue

text: Kun Renkajoen taival alkaa Renkajärvestä, virtaa joki ensin Onkilammin ja Tunturilammin läpi. Onkilammiin laskee idästä Pitkälammi ja Tunturilammin eteläpuolella yhtyy jokeen Kaivolammin laskuoja. Joki saapuu seuraavaksi Tuomistoon. Ennen järveä siihen yhtyy Veittijärven laskuoja. Veittijärveen on jo puolestaan laskenut neljä suolampea, joista ylin on Väärälammi. Tuomiston pohjoispuolella sijaitsevat laskuojattomat Valkealammi ja Pikku Valkealammi. Ne kuuluvat tähän valuma-alueeseen pohjaveden välityksellä.


title: Hyvikkälänjoen valuma-alue

text: Renkajoen keskiosa jatkuu Renkajokena virraten eräiden pikkujärvienläpi. Yläjuoksulla Tuomiston jälkeen on järviketjussa ensin vuorossa Vahteristo, sitten Tammilammi, Matokoski, Myllyjärvi, Ylijärvi ja Alijärvi. Joki jatkaa Renkon taajaman läpi ja Heiniojan yhtymäkohta päättää Renkajoen keskiosan alueen.


title: Hyvikkälänjoen valuma-alue

text: Jokilaakson pohjoissivulla sijaitsevat Rapalammi, Paskolammi ja Porolammi, joiden valuma-alueelta ei ole suoraa laskuojaa Myllyjärveen. Sen sijaan Kortejärven kaksi yhtynyttä vesiallasta laskevat Myllyjärveen. Sen yläpuolella sijaitsee samaan alueeseen kuuluva Saikko. Kaupempana oleva Niittylammi on sekin yhteydessä Myllyjärveen pohjaveden välityksellä. Vaikka Pieru on pikkulampi, virtaa sen läpi Naarajärvenoja, jonka valuma-alueeseen kuuluvat Naarajärvi, Kallioahonlammi, Kakarilammi, Perilammi, Naaralammi, Mustalammi ja Kilpilammi. Alijärven alaosaan yhtyy pohjoisesta Kalkasoja, jonka valuma-alueeseen kuuluu ainakin Miekolammi. Kalkasojan alajuoksulle yhtyy pohjoisesta Kylänjoki, jonka latvoilla sijaitsee Korpilammi ja ilman laskuojia olevat Kilpilammi, Hiittenlammi ja Koninperä. Renkon kirkonkylällä sijaitsevat lammet Likolammi, Kirkkojärvi ja Raitalammi, joilla on ojamainen yhteys Renkajokeen.


title: Hyvikkälänjoen valuma-alue

text: Renkajokeen oikealta eli lännestä yhtyvä Heinioja on laajan valuma-alueen sivuhaara. Sen lähdejärvi on Vaimaroinen, johon itseenkin laskee muutama järvi. Niitä ovat Kyynäröinen ja Suolikkojärvi sekä peräkkäiset järvet Keskilammi, Takalammi ja Kakarilammi. Meanderoivan Heiniojan varteen yhtyy Viialanlammin oja ja Nenyenlammin oja, kunnes Heinioja yhtyy Renkajokeen.


title: Hyvikkälänjoen valuma-alue

text: Kun Heiniojan jälkeen Renkajoki virtaa kaakkoon päin ja laskee lopuksi Haapajärveen, kuuluvat nämä alueet alaosaan. Siihen virtaa kirkonkylässä sijaitsevan Rapalammin, kauempana sijaitsevien Leipomenlammien vedet yhteistä ojaa myöten. Leipomenlammien lähellä sijaitsee Kiikkara, joka kuuluu alueeseen ilman laskuojaakin. Jokilaakson eteläpuolella sijaitsevat Kakarilammi ja Hanhilammi laskevat sieltä suoraan jokeen.


title: Hyvikkälänjoen valuma-alue

text: Kaartjärvi on Kaartjoen yläjuoksulla sen pääjärvi ja siihen laskee suoraan tai välillisesti useita järviä. Suoraan järven laskevia tai ihan sen vieressä sijaitsevia järviä ovat Parkuva ja Siltastenlammi, jotka laskevat järven eteläpäähän, mutta niiden lisäksi sijaitsevar laskuojattomat Avauslammit ja Sarvilammi järven eteläpäässä. Kaakkolammi sijaitsee järven länsirannassa ja niin tekevät myös Vääriä ja Kilpilammi, jotka ovat kaikki ilman laskuojaa. Pohjoisrantaan laskevat Tervajokea myöten rauhoitetut Kyläntaustanjärvet, ja niiden kanssa samaan valuma-alueeseen kuuluvat, mutta ilman laskuojaa olevat, Kalattomanlammit ja Sonnilammi.


title: Hyvikkälänjoen valuma-alue

text: Valtaoja laskee Kaartjärven länsirantaan ja sen valuma-alueella sijaitsevat Alimmainen, Taipaleenjärvi, Ali-Mylly, Tourijärvi, Yli-Mylly, Iso-Melkutin, Pitkälammi, Valkeatlammit, Vähä-Melkutin, Rajalammi, Tammelan Kaitajärvi, Pikku-Kaita, Saarijärvi, Vähä-Saarijärvi, sekä omaa sivuojaa Ämmänojaa myöten Purinsuolta Iso-Melkuttimeen laskeva Kinturinlammi.


title: Hyvikkälänjoen valuma-alue

text: Myllyoja laskee järven länsirantaan ja sen valuma-alueeseen kuuluvat Myllyjärvi, Heinunlammi, Pikku-Heinu, Laihanen, Viiveri, Särkijärvi, Pikku Särkijärvi, Mälkiä ja Salmijärvi. Särkijärveen laskevat vielä Iso-Pomppu, Keski-Pomppu, Pikku-Pomppu, Kaita ja Honkalammi.


title: Hyvikkälänjoen valuma-alue

text: Alaosan alue alkaa Kaartjärvellä Kaartjoen luusuasta ja loppuu joen suuhun Haapajärveen. Kaartjärven jälkeen joki virtaa Kaartlammin läpi ja alempana se meanderoi voimakkaasti kulkiessaan alaspäin. Kun se alittaa kantatien 54, saapuu se Topenon kylään, missä joen nimenä käytetään myös Topenonjoki ja Ourajoki. Ourajoen nimisenä se laskee Torhoon, mihin laskee myös Heinijoki, joka on Heinäjoen valuma-alueen (35.888) laskujoki. Torho laskee välittömästi seuraavaan järveen Lairoon, mihin laskee Ootanjoki, joka on Ruokojoen valuma-alueen (35.889) laskujoen alaosa. Lairoon laskee myös viereinen järvi Kyynäröinen. Joki laskee Lairosta Kaartjoken ja laskee seuraavaksi Paloniitunjärveen ja sitten heti perään Korvenalustanjärveen. Paloniitunjärveen laskee suoraan Vattianlammi. Joen viimeinen osuus päättyykin Haapajärveen.


title: Hyvikkälänjoen valuma-alue

text: Joen yläjuoksulla Kaartjoki virtaa laajan ojitetun suon poikki. Täällä siihen on johdettu kuvatusojia, joiden kautta laskevat jokeen myös Leppälammi, Lahnalammi, Turiston ja Kurtlammin vedet ja Kaartlammin kautta vielä Ukkoslammin vedet. Vähän alempana jokeen yhtyy oikealta eli kaakosta päin juokseva Korventaustanoja, jonka haarat ovat nimeltään Topenosoja ja Kärppänoja. Kärpänojan valuma-alueella sijaitsevat Iso-Lukkari, Pikku-Lukkari ja Vahteristonlammit.


title: Hyvikkälänjoen valuma-alue

text: Paloniitunjärven eteläpäähän laskee pieni oja, jonka valuma-alueella sijaitsevat Ylimmäislammi, Kalliolammi, Likolammi, Kaakkolammi ja Valkealammi. Korvenalustanjärveen laskee luoteesta tuleva oja, jonka viereisen harjujakson pohjoispuolelle jäävällä valuma-alueella sijaitsevat muun muassa Alimmainen, Sammakkolammi, Keskimmäinen, Löyttynen ja Mustalammi, Ranninjärvi ja Kalaton. Kaartjoen alauoksulle laskee alueen yksi suurimpia järviä Valajärvi.


title: Hyvikkälänjoen valuma-alue

text: Heinijoki laskee Torhoon ja sen valuma-alueeseen kuuluvat luoteessa sijaitsevat laajat ojitetut suota Heinisuo, Akankaivonsuo ja Isosuo.


title: Hyvikkälänjoen valuma-alue

text: Ruokojoki laskee Lairoon, mutta sillä on muitakin nimiä. Alajuoksulla Ruohojokea kutsutaan myös Ootanjoeksi. Joki alkaa Raidonjärvestä, johon laskevat suojärvet Karhulammi, Haaralammi, Tuiskulammi sekä lounaasta Valkealammi ja Mustalammi. Raidonjärveen laskevat idästä myös Leskijärvi ja Sotkalammi. Pursunjärven, Metsäläisen ja Ruokojärven omat laskuojat yhtyvät Ruokojokeen eri kohdissa.


title: Räikälänjoen valuma-alue

text: Räikälänjoen valuma-alue (vesistöaluetunnus 35.89) on Vanajan reitin valuma-alueessa sijaitseva toisen jakovaiheen valuma-alue, jonka pinta-ala on 189,25 neliökilometriä. Alueen järvisyys on 9,27 %. Vesistön valuma-alueen alarajana on Kernaalanjärvi, jossa reitin vedet tulevat seuraavaksi Hiidenjoen alueelle (35.81).


title: Räikälänjoen valuma-alue

text: Kolmannen jakovaiheen alueita ovat seuraavat kolme aluetta tai valuma-aluetta, jotka seuraavat toinen toistaan joen mukana siten, että yläjuoksu sijaitsee Alajoen valuma-alueella :


title: Räikälänjoen valuma-alue

text: Räikälänjoen alaosan yläjuoksun nimi on Jokilanjoki, joka alkaa Pikku-Munakkaasta ja laskee Suojärveen. Siitä jatkaa Koskenjoki, joka on ensin leveä Koskenjoen järvi ja sitten joki. Se laskee Viralanjärveen. Alaosan alajuoksu on nimeltään Räikälänjoki. Se alkaa Kuotolanjärvestä ja se laskee Kernaalanjärveen. Metsässä sijaitseva [Lähdelammi]] laskee Viralanjärveen ja lähes kuivunut kosteikko Kuuslammi laskee Koskenjokeen.


title: Räikälänjoen valuma-alue

text: Alajärven alueeseen kuuluvat itse Alajärvi ja sen lähialue sekä Välijoki ja sen järvet, joita ovat Iso-Munakas ja Pikku-Munakas. Alajärveen laskee suoraan vain Kaakkolammi, mutta muut laskevat pitkiä yhteisiä ojia pitkin. Järven etelärantaan laskee Vesajoki, joka on Pyyttämön laskujoki. Sen valuma-alueeseen kuuluvat myös Suvitiellinen ja Vesajärvi. Järven luoteispäähän laskee Tömäjärven laskuoja Kivioja. Tömäjärven valuma-alueeseen kuuluvat myös Mustalammi, Hepolammi ja Omettalammi.


title: Räikälänjoen valuma-alue

text: Alajoki laskee Takajärvestä Alajärveen. Takajärveen laskevat kaikki valuma-alueen latvavedet ja niiden järvet ja lammet. Osa järvistä laskevat suoraan järveen omia ojia myöten. Sellaisia ovat Vinjalammi, Tyvilammi, joka laskee pitkää Heinisuonojaa myöten etelärantaan, Iso Rastaslammi ja Löyttylammi. Hautalammilla ei ole laskuojaa, mutta se kuuluu Takajärven lähialueeseen. Muita laskuojattomia järviä ovat Kalaton ja Ahvenlammi. Myös Mustalammi sijaitsee järven lähellä, mutta sen valuma-alueen yläjuoksulla sijaitsee vielä Ruokalammi, Kirppulammi, Kaivolammi, Emälammi, Iso Kilpilammi, Pikku Kilpilammi, Väärälammi, Ahvenlammi ja Luokkalammi. Laskujoen varrella sijaitseva Verilammin laskuoja yhtyy Alajokeen sen puolivälissä.


title: Santa Florentina (1786)

text: Santa Florentina oli Espanjan laivaston vuonna 1786 vesillelaskettu 36-tykkinen fregatti.


title: Santa Florentina (1786)

text: Alus tilattiin Astillero Realilta Cartagenasta. Alus laskettiin vesille vuonna 1786.


title: Santa Florentina (1786)

text: Alus suojasi 5. huhtikuuta 1800 päällikkönään Don Manuel Norates kahden muun fregatin kanssa kolmentoista kauppalaivan saattuetta, joka oli matkalla Cádizista Limaan. Cádizin saartoa valvonut Britannian kuninkaallisen laivaston 36-tykkinen Amazon-luokan fregatti "HMS Emerald" havaitsi espanjalaiset. "Emerald" kuului kontra-amiraali John Thomas Duckworthin laivueeseen, jonka muut alukset olivat 74-tykkiset linjalaivat "HMS Leviathan" ja "HMS Swiftsure" sekä polttolaiva "HMS Incendiary".


title: Santa Florentina (1786)

text: Brittilaivue ajoi takaa espanjalaisia avaten lopulta tulen saatuetta saattaneiden fregattien takilaan pysäyttääkseen alukset. Espanjalaiset "Nuestra Señora del Carmen" ja "Santa Florentina" antautuivat. "Florentinalla" sai tykkitulessa surmansa kaksitoista ja haavoittui kymmenen mukaan lukien aluksen päällikkö Norates ja kaksi muuta upseeria. Saattueesta vallattiin lisäksi yhdeksän kauppalaivaa.


title: Santa Florentina (1786)

text: Vallatut alukset siirrettiin 7. huhtikuuta Gibraltarille. "Santa Florentina" liitettiin kuninkaalliseen laivastoon nimellä "HMS Florentina". Aluksen päälliköksi nimettiin Maltalla John Broughton.


title: Santa Florentina (1786)

text: Joulukuussa alus partioi yhdessä sluuppi "HMS Cynthian" ja tykkivene "HMS Urchin" kanssa. Osasto valtasi 5. joulukuuta ranskalaisen "Unionin", joka oli matkalla riisi ja kahvilastissa Aleksandriasta Ranskaan. Pari päivää myöhemmin osasto valtasi riisiä. kahvia ja sokeria kuljettaneen ranskalaisen prikin "Bon Pasteur Retrouven" samalta reitiltä. Kuusi päivää myöhemmin alukset valtasivat vielä samoin lastatun ranskalaisen prikin "Heureuse Clarionin".


title: Santa Florentina (1786)

text: Maaliskuussa 1801 alus osallistui Abu Qirin lahden maihinnousuun kärsimättä kuitenkaan tappioita. Alus saapui 28. toukokuuta 1802 Portsmouthiin tuoden Maltalta raportteja ja tiedonantoja. Alus jatkoi matkaansa 11. kesäkuuta ja saapui 17. kesäkuuta Deptfordiin, missä se poistettiin palveluksesta. Alus asetettiin myyntiin 1. joulukuuta ja se myytiin vuonna 1803.


title: Georg Grotenfelt

text: Georg Erik Jan Grotenfelt (s. 7. kesäkuuta 1951 Helsinki) on suomalainen arkkitehti ja elokuvaohjaaja ja -tuottaja.


title: Georg Grotenfelt

text: Georg Grotenfelt syntyi Nils Gustav Grotenfeltin ja Antonia Grotenfeltin perheeseen. Hänen puolisonsa vuodesta 1992 on arkkitehti Hannele Grönlund. Grotenfelt valmistui arkkitehdiksi Teknillisestä korkeakoulusta 1970 ja opiskeli Taideteollisen korkeakoulun elokuvataiteen dokumenttilinjalla 1994–1996. Hänellä oli oma arkkitehtitoimisto 1982–1996. Teknillisen korkeakoulun assistenttina Grotenfelt työskenteli 1985–1987 ja professorina 2001–2003. Hän opetti Taideteollisen korkeakoulun sisustustaiteen laitoksella 1993–1996 ja oli vieraileva professori Grazissa Itävallassa1997–1998. Oman Nostalgia Filmi -yhtiön elokuvaohjaaja ja -tuottaja Grotenfelt on ollut vuodesta 1998. Hän sai valtion kolmivuotisen taiteilija-apurahan vuonna 1994.


title: Georg Grotenfelt

text: Grotenfelt on ohjannut ja tuottanut elokuvia ja osallistunut useiden elokuvien tekemiseen:


title: Sony (Mali)

text: Sony on maalaiskunta Kayesin alueen Kayesin piirissä Malissa. Sen keskuskylä Lany-Tounka sijaitsee Senegaljoen rannalla noin 90 kilometriä Kayesista luoteeseen. Kunnassa on 8 700 ja keskuskylässä 1 000 asukasta (vuonna 2009).


title: Sony (Mali)

text: Sonyn kunta rajoittuu lännessä Kayesin piirin Tafacirgan, etelässä Féguin ja Falémén, idässä Kéméné Tambon ja koillisessa Guidimakan Keri-Kaffon kuntiin sekä luoteessa Mauritaniaan.


title: Sony (Mali)

text: Kuntaan kuuluu kuusi kylää. Asukkaat ovat etupäässä soninkeja. Lisäksi on bambaroita, bozoja ja somonoja.


title: Sony (Mali)

text: Paikallisia elinkeinoja ovat maanviljely, karjanhoito, kalastus ja metsien hyödyntäminen. Palveluihin kuuluvat kolme alakoulua, yläkoulu ja kaksi terveyskeskusta.


title: Ramesseum

text: Ramesseum on faarao Ramses II:n (hallitsi 1279–1213 eaa.) kuolintemppeli Thebassa Egyptissä. Niilin länsirannalla Theban nekropolissa muiden kuolintemppelien joukossa sijaitseva temppeli oli pyhitetty Amon-jumalalle ja kuolleelle faaraolle.


title: Ramesseum

text: Ramesseum sijaitsee muurien rajaamalla 275 × 168 metrin laajuisella alueella, jossa temppelin lisäksi on sivurakennuksia ja varastoja.


title: Ramesseum

text: Temppeli on nykyisin puoliksi raunioitunut. Sen seiniä koristavat kohokuvat, joissa kuvataan muun muassa Kadeshin taistelua, Syyrian sotia ja Min-juhlaa. Temppelin ensimmäisellä sisäpihalla on ollut valtava yhdestä graniittilohkareesta veistetty faaraon patsas, joka oli pystyssä ollessaan arviolta 17 metrin korkuinen. Toisella sisäpihalla on muun muassa Osiriksen patsaita ja kaksi Ramsesin patsasta.


title: Kéméné Tambo

text: Kéméné Tambo on maalaiskunta Kayesin alueen Kayesin piirissä Malissa. Sen keskuskylä Ambidédi poste sijaitsee Senegaljoen rannalla noin 40 kilometriä Kayesista luoteeseen. Kunnassa on 17 000 ja keskuskylässä 1 500 asukasta (vuonna 2009).


title: Kéméné Tambo

text: Kéméné Tambon kunta rajoittuu pohjoisessa Kayesin piirin Guidimakan Keri-Kaffon, Bangassin ja Somankidyn, idässä ja etelässä Samé Diomgoman ja lännessä Falémén ja Sonyn kuntiin. Seutu kuuluu Sahelin vyöhykkeeseen.


title: Kéméné Tambo

text: Kuntaan kuuluu 14 kylää. Niistä suurin on 4 300 asukkaan Dramané. Asukkaat ovat etupäässä soninkeja. Lisäksi on bambaroita. Vallitseva uskonto on islam, mutta kunnassa on myös kristittyjä ja animisteja.


title: Kéméné Tambo

text: Ambidédin kautta kulkee Dakarin–Nigerin rautatie sekä Bamakosta Senegalin rajalle johtava maantie RN1. Seudun pääelinkeinot ovat maanviljely ja karjanhoito. Lisäksi harjoitetaan kalastusta ja kaupankäyntiä.


title: Martti Siikaluoma

text: Martti Mikael Siikaluoma (s. 30. huhtikuuta 1992 Heinola) on suomalainen kestävyysjuoksija. Hän on edustanut vuodesta 2014 lähtien Lahden Ahkeraa ja hänen valmentajanaan toimii Tom Andtbacka.


title: Martti Siikaluoma

text: Siikaluoma on saavuttanut sisäratojen SM-kilpailuista hopeaa 3 000 metrin juoksusta vuonna 2014. Viestijuoksun SM-kisoissa hän on ollut mukana 4 x 800 metrin viestijuoksusta kultaa vuosina 2014 ja 2016 sekä hopeaa vuonna 2017 ja 4 x 1 500 metrin viestijuoksusta kultaa vuosina 2014 ja 2016 ja pronssia vuonna 2017. Maastojuoksun SM-kilpailuista Siikaluoma on saavuttanut neljän kilometrin matkalta pronssia vuosina 215 ja 2016 sekä lyhyen matkan joukkuekilpailusta kultaa vuosina 2015, 2016 ja 2017.


title: Martti Siikaluoma

text: Ennätyksikseen Siikaluoma on juossut 800 metrillä ulkona ajan 1.55,47 (2017), 1 500 metrillä ulkona ajan 3.47,96 (2014) ja hallissa 3.54,59 (2014), 3 000 metrillä ulkona ajan 8.11,73 (2017) ja hallissa 8.23,57 (2014), 5 000 metrillä ajan 14.19,96 (2016) ja 10 000 metrillä ajan 32.36,23 (2012).


title: Eliisa Räsänen

text: Eliisa Sylvia Räsänen (s. 3. maaliskuuta 1996 Kangasala) on suomalainen pika- ja keskimatkojen juoksija. Hän on vuodesta 2015 lähtien edustanut Esbo Idrottsföreningiä ja hänen valmentajanaan toimii Juha Sainio.


title: Eliisa Räsänen

text: Räsänen on voittanut sisäratojen SM-kilpailuista kultaa 400 metrin juoksusta vuonna 2014, hopeaa 800 metrin juoksusta 2014, kultaa 4 x 200 metrin viestistä vuonna 2013 sekä 4 x 300 viestistä kultaa vuonna 2012 ja pronssia vuonna 2015. Ennätyksikseen hän on juossut 60 metrillä hallissa ajan 7,90 (2013), 100 metrillä ulkona ajan 12,44 (2012), 200 metrillä ulkona 25,29 (2012) ja hallissa 25,36 (2013), 400 metrillä ulkona 56,58 (2012) ja hallissa ajan 57,00 (2014), 800 metrillä ulkona ajan 2:12.05 (2013) ja hallissa ajan 2:14.00 (2014) sekä 1 500 metrillä ajan 4:53.46 (2012).


title: Roosa Lahtinen

text: Roosa Lahtinen (s. 4. syyskuuta 1994) on suomalainen keskimatkojen juoksija. Hän on vuodesta 2011 lähtien edustanut Tampereen Pyrintöä ja harjoitellut vuodesta 2016 lähtien ilman valmentajaa.


title: Roosa Lahtinen

text: Lahtinen on voittanut sisäratojen SM-kilpailuista pronssia hopeaa 800 metrin juoksusta vuonna 2014. Ennätyksikseen hän on juossut 400 metrillä ulkona ajan 58,76 (2014) ja hallissa ajan 59,82 (2013), 800 metrillä ulkona ajan 2:12.65 (2014) ja hallissa ajan 2:15.82 (2014) sekä 1 500 metrillä ulkona ajan 4:52.95 (2012) ja hallissa ajan 4:50.14 (2017).


title: Samé Diomgoma

text: Samé Diomgoma (myös "Samé Diongoma") on maalaiskunta Kayesin alueen Kayesin piirissä Malissa. Sen keskuskylä Samé Oulof sijaitsee Senegaljoen rannalla 15 kilometriä Kayesista länteen. Kunnassa on 12 400 ja keskuskylässä 1 700 asukasta (vuonna 2009).


title: Samé Diomgoma

text: Samé Diomgoman kunta rajoittuu luoteessa Kayesin piirin Falémén ja Kéméné Tambon, koillisessa Bangassin, idässä Liberté Dembayan ja etelässä Sadiolan kuntiin sekä lounaassa Senegaliin. Seutu kuuluu Sahelin vyöhykkeeseen.


title: Samé Diomgoma

text: Kuntaan kuuluu 17 kylää. Asukkaat ovat soninkeja, fulbeja, bozoja, boboja ja moseja.


title: Samé Diomgoma

text: Samén kautta kulkee Dakarin–Nigerin rautatie sekä Bamakosta Senegalin rajalle johtava maantie RN1. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, durra, maapähkinä, vesimeloni ja vihannekset. Kotieläimiä ovat naudat, lampaat ja vuohet. Lisäksi harjoitetaan kalastusta ja kaupankäyntiä.


title: Naantalin seurakuntayhtymä

text: Naantalin seurakuntayhtymä on vuonna 2009 muodostettu Suomen evankelis-luterilaisen kirkon paikallinen hallintoyksikkö seurakuntayhtymä, johon kuuluvat kaikki Naantalin kaupungin alueella sijaitsevat seurakunnat. Nämä ovat Naantalin seurakunta, Rymättylän seurakunta ja Merimaskun seurakunta. Velkuan seurakunta liitettiin Naantalin seurakuntaan vuonna 2005 ilman yhteistä rajaa, joten Velkuan alue muodostaa Naantalin seurakunnassa eksklaavin. Seurakuntayhtymän muodostaminen tehtiin samanaikaisesti kun vuoden 2009 kuntaliitoksessa Naantaliin liitettiin Merimaskun, Rymättylän ja Velkuan kunnat. Tammikuussa 2018 Naantalin seurakuntyhtymän seurakuntiin kuului 14 638 jäsentä.


title: Naantalin seurakuntayhtymä

text: Naantalin seurakuntayhtymällä on neljä kirkkoa ja kaksi kappelia: Rymättylän kirkko, Merimaskun kirkko ja Naantalin seurakuntaan kuuluvat Naantalin kirkko, Velkuan kirkko, Naantalin seurakuntakeskuksen kappeli ja Hakapellon kappeli. Seurakuntayhtymälle kuuluu viisi hautausmaata: Merimaskun kirkon hautausmaa, Rymättylän kirkon hautausmaa sekä Naantalin seurakuntaan kuuluvat Naantalin kirkon hautausmaa, Hakapellon hautausmaa ja Velkuan kirkon hautausmaa.


title: Naantalin seurakuntayhtymä

text: Naantalissa on seurakuntakeskus, ja seurakuntakodit ovat Merimaskussa ja Rymättylässä. Leirikeskuksia on kaksi: meren rannalla Soinisissa kanta-Naantalissa ja Kirkkojärven rannalla Rymättylässä. Seurakuntayhtymän taloustoimisto on Naantalissa. Jokaisella seurakunnalla on oma kirkkoherranvirasto.


title: Naantalin seurakuntayhtymä

text: Seurakuntayhtymän omistamilla kiinteistöillä on tehty 2000-luvulla laajoja korjauksia, joita on rahoitettu myymällä muuta kiinteistöomaisuutta. Naantalin alueella on 15 vuoden aikana käytetty korjauksiin lähes 10 miljoonaa euroa johon kuuluvat muun muassa kirkon, hautausmaiden ja pappilan korjauksia sekä 2017 valmistunut Hakapellon kappelin peruskorjaus. Merimaskun kirkon korjausta aiotaan rahoittaa myymällä vuokralla oleva Merimaskun pappila. Merimaskun jälkeen peruskorjaukseen tulevat Rymättylän kirkko ja seurakuntakoti.


title: Liberté Dembaya

text: Liberté Dembaya on maalaiskunta Kayesin alueen Kayesin piirissä Malissa. Sen keskuskylä Diala Banlieue sijaitsee Senegaljoen rannalla 7 kilometriä Kayesista länteen. Kunnassa on 14 400 ja keskuskylässä 2 000 asukasta (vuonna 2009).


title: Liberté Dembaya

text: Liberté Dembayan kunta rajoittuu pohjoisessa Kayesin piirin Bangassin ja Kayesin, idässä Khouloumin ja Hawa Dembayan, etelässä Sadiolan ja lännessä Samé Diomgoman kuntiin. Pohjoisosa on Senegaljoen laaksoa ja eteläosa ylänköä. Senegaliin laskee Paparajoki. Seutu kuuluu Sahelin ja Sudanin siirtymävyöhykkeeseen.


title: Liberté Dembaya

text: Kuntaan kuuluu 16 kylää, joista suurin on 2 500 asukkaan Kamankolé. Asukkaat ovat etupäässä khasonkoja ja bambaroita. Lisäksi on fulbeja ja soninkeja.


title: Liberté Dembaya

text: Diala Banlieuen ohi kulkevat Dakarin–Nigerin rautatie sekä Bamakosta Senegalin rajalle johtava maantie RN1. Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, hirssi, maapähkinä ja durra. Kotieläimiä ovat naudat, lampaat ja vuohet. Lisäksi harjoitetaan kalastusta, keräilyä ja kaupankäyntiä sekä hyödynnetään hiekkaa ja soraa.


title: Liberté Dembaya

text: Kunnassa toimii neljä alakoulua. Terveyspalvelut sijaitsevat Kayesissa. Vesihuolto käsittää kaivoja ja porakaivoja. Keskuskylässä on sähkö ja puhelin.


title: Guidimakan Keri-Kaffo

text: Guidimakan Keri-Kaffo on maalaiskunta Kayesin alueen Kayesin piirissä Malissa. Sen keskuskylä Gakoura sijaitsee Senegaljoen oikeanpuoleisella rannalla 55 kilometriä Kayesista luoteeseen. Kunnassa on 20 000 ja keskuskylässä 2 600 asukasta (vuonna 2009).


title: Guidimakan Keri-Kaffo

text: Guidimakan Keri-Kaffon kunta rajoittuu pohjoisessa Kayesin piirin Djéléboun, idässä Bangassin ja etelässä Kéméné Tambon ja Sonyn kuntiin sekä lännessä Mauritaniaan. Se on pinnanmuodostukseltaan kumpuilevaa tasankoa. Länsirajalla virtaa Senegalin sivujoki Karakoro. Seutu kuuluu Sahelin vyöhykkeeseen.


title: Guidimakan Keri-Kaffo

text: Kuntaan kuuluu kymmenen kylää. Asukkaat ovat etupäässä soninkeja. Lisäksi on fulbeja, bambaroita ja maureja. Vallitseva uskonto on islam.


title: Guidimakan Keri-Kaffo

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, okra, maapähkinä ja pavut. Kotieläimiä ovat naudat, lampaat, vuohet, hevoset ja aasit. Lisäksi harjoitetaan kalastusta, käsityöammatteja ja kaupankäyntiä.


title: Guidimakan Keri-Kaffo

text: Kunnassa toimii kahdeksan alakoulua, kaksi yläkoulua ja kuusi koraanikoulua. Terveyskeskuksia on kolme. Vesihuolto käsittää kaivoja, porakaivoja ja yhden vesijohtoverkon.


title: Nasdaq Composite

text:
Nasdaq Composite on yhdysvaltalainen pörssi-indeksi, jossa on mukana kaikki Nasdaqin lähes 3000 yritystä. Monet niistä ovat teknologiayrityksiä, joiden osakkeen hinta on korkea verrattuna yhtiöiden tuottoon. Siksi Nasdaq heilahtelee nopeammin kuin muut pörssi-indeksit kuten S&P 500.
Nasdaq Composite aloitti sadasta pisteestä vuonna 1971, ja saavutti tuhat pistettä 1995. Vuosituhannen alussa indeksi ylitti 5000 pisteen rajan. Silloin indeksiä nostivat monet uudet internetyhtiöt, joiden arvo romahti IT-kuplan puhjetessa. Vuonna 2017 Nasdaq Composite ylitti 6000 pisteen rajan. Silloin vetureina olivat suuret teknologiayhtiöt kuten Apple ja Facebook.


title: Euroopan unionin sotilasesikunta

text: Euroopan unionin sotilasesikunta (suom. EUSE, engl. EUMS) on Euroopan unionin sotilaallinen suunnittelutoimielin. Se on Euroopan unionin neuvoston alainen. Sotilasesikunta saa tehtäviä EU:n sotilaskomitealta ja antaa neuvoja EU:n johdolle. Se avustaa sotilasasioissa EU:n ulko- ja turvallisuuspolitiikaa johtavaa korkeaa edustajaa. Se on vastuussa tilanteen seurannasta ja toiminnan suunnittelusta, kun EU haluaa hallita kriisiksi määrittelemäänsä tilannetta.


title: Euroopan unionin sotilasesikunta

text: Sotilasesikunta antaa ennakkovaroituksia kriisitilanteista, arvioi tilanteen ja tekee toimintasuunnitelman. Se on vastuussa EU:n sotilastoimien suunnittelusta ja ohjauksesta. Se on vastuussa yhteydenpidosta EU:n tilannekeskukseen ja kansainvälisten järjestöjen (lähinnä YK:n ja Naton) toiminnanjohdon tilannekeskuksiin ja suunnitteluelimiin. Se voi myös johtaa omaa toimintakeskustaan, EU:n laitoksia ja jäsenmaiden johtoresursseja.


title: Uunilinnut

text: Uunilinnut ("Phylloscopidae") on varpuslintuihin kuuluva heimo. Heimon lajit luettiin aiemmin kuuluvaksi kerttujen heimoon ja taksonomia on edelleen osittain epäselvä. BirdLife Suomen luokituksessa uunilintuihin kuuluu 4 sukua ja 78 lajia.


title: Uunilinnut

text: Uunilintuihin kuuluvia lajeja tavataan vanhasta maailmasta eli Euroopasta, Aasiasta ja Afrikasta. Lajit ovat yleensä pienikokoisia ja väritykseltään kellertäviä tai oliivinvihreitä. Uunilintujen elinympäristöä ovat metsät ja pensaikot ja ravintoa hyönteiset ja muut selkärangattomat eläimet. Suomessa pesii viisi lajia: uunilintu eli pajulintu, tiltaltti, sirittäjä, idänuunilintu ja lapinuunilintu. Muut maassa tavattavat uulinnut kuten vuoriuunilintu ja siperianuunilintu ovat harhailijoita. Idästä tulevat harhailijat eksyvät Suomeen lähinnä syksyisin, jolloin niitä havaitaan etenkin ulkosaariston lintuasemilla.


title: Bangassi

text: Bangassi on maalaiskunta ja sen keskuskylä Kayesin alueen Kayesin piirissä Malissa. Se sijaitsee Senegaljoen oikeanpuoleisella rannalla noin 10 kilometriä Kayesista luoteeseen. Kunnassa on 12 100 ja keskuskylässä 1 300 asukasta (vuonna 2009).


title: Bangassi

text: Bangassin kunta rajoittuu pohjoisessa Kayesin piirin Djéléboun, idässä Koussanén, Gory Gopélan ja Khouloumin, etelässä Kayesin, Liberté Dembayan, Samé Diomgoman, Somankidyn ja Kéméné Tambon sekä lännessä Guidimakan Keri-Kaffon kuntiin. Maisemaa leimaavat tasangot, alangot ja kukkulat. Vesistöjä ovat Senegal ja syksyllä kuivuvat Kolimbiné, Dagamé ja Dandiguiri. Seutu kuuluu Sahelin vyöhykkeeseen.


title: Bangassi

text: Kuntaan kuuluu yhdeksän kylää, joista suurin on 3 800 asukkaan Diakalel. Asukkaat ovat soninkeja, khasonkoja, fulbeja, bambaroita ja maureja. Vallitseva uskonto on islam.


title: Bangassi

text: Paikallisia elinkeinoja ovat maanviljely, karjanhoito ja kaupankäynti. Tärkeimmät viljelykasvit ovat durra, maapähkinä, maissi, riisi, okra, bataatti ja vesimeloni. Kotieläimiä ovat naudat, lampaat, vuohet ja kamelit. Kaupankäynti suuntautuu Kayesiin.


title: Bangassi

text: Kunnassa toimii viisi alakoulua, lukutaitokeskus ja koraanikoulu. Toimivia terveyspalveluja ei ole. Vesihuolto käsittää kaivoja ja porakaivoja.


title: Pjanoe solnce

text: Pjanoe solnce () on ukrainalaisen laulaja Alekseevin ensimmäinen studioalbumi.


title: Vuoden 1957 Tyynenmeren hurrikaanikausi

text: Tyynenmeren hurrikaanikausi vuonna 1957 oli kohtalaisen aktiivinen kausi, jonka aikana oli 13 trooppista myrskyä.


title: Vuoden 1957 Tyynenmeren hurrikaanikausi

text: Ensimmäinen hurrikaani oli Kanoa, joka muodostui 14. heinkäkuuta


title: Vuoden 1957 Tyynenmeren hurrikaanikausi

text: Hurrikaani Nina tunnistettiin trooppiseksi myrskyksi 29. marraskuuta. Havaijin suurista saarista vain Oahu kärsi pahemmin Ninan vuoksi. Kolme henkeä menetettiin kalastusveneen upotessa yksi kuoli sähköiskuun.


title: John Roberts (täsmennyssivu)

text: John Roberts voi tarkoittaa seuraavia henkilöitä:


title: Khouloum

text: Khouloum on maalaiskunta ja sen keskuskylä Kayesin alueen Kayesin piirissä Malissa. Se sijaitsee Kolimbinéjoen rannalla 10 kilometriä Kayesista itään. Kunnassa on 19 000 ja keskuskylässä 2 100 asukasta (vuonna 2009).


title: Khouloum

text: Khouloumin kunnan pinta-ala on 69,5 neliökilometriä. Se rajoittuu pohjoisessa Kayesin piirin Gory Gopélan ja Gouméran, idässä Colimbinén, etelässä Hawa Dembayan ja Liberté Dembayan sekä lännessä Kayesin ja Bangassin kuntiin. Alue on pinnanmuodostukseltaan lähinnä tasankoa. Vesistöjä ovat Senegal ja sen sivujoki Kolimbiné. Seutu kuuluu Sahelin vyöhykkeeseen.


title: Khouloum

text: Kuntaan kuuluu 11 kylää, joista suurin on 9 100 asukkaan Soutoukoulé. Asukkaat ovat etupäässä khasonkoja. Lisäksi on fulbeja, bambaroita, soninkeja ja maureja.


title: Khouloum

text: Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi, durra, maissi, maapähkinä ja okra. Lisäksi harjoitetaan käsityöammatteja ja pienimuotoista kaupankäyntiä.


title: Khouloum

text: Kunnassa toimii seitsemän alakoulua, koulutus- ja kehittämiskeskus ja kaksi koraanikoulua. Gabou Gopélassa on terveyskeskus. Vesihuolto käsittää kaivoja ja porakaivoja.


title: Maastohiihto talviolympialaisissa 2018 – naisten 10 km vapaa hiihtotyyli

text: Maastohiihdon naisten 10 kilometrin vapaan hiihtotyylin kilpailu talviolympialaisissa 2018 järjestettiin 15. helmikuuta 2018 Alpensian maastohiihtokeskuksessa Pyeongchangissa, Etelä-Koreassa.


title: Kevytsavukeoikeudenkäynti

text: Kevytsavukeoikeudenkäynti oli oikeusjuttu, jota käytiin tupakkayhtiöiden ja neljän naisen välillä. Juttu päättyi vuonna 2010 sopimukseen, jonka tuloksena kaksi naista avustajineen ilmoittivat korkeimmalle oikeudelle vetävänsä pois valituslupahakemuksensa.


title: Kevytsavukeoikeudenkäynti

text: Naiset vaativat kahdelta tupakkayhtiöltä, Amer Sports ja British American Tobacco Finland (BAT), korvauksia tupakoinnin aiheuttamista vakavista sairauksista, kuten keuhkoahtaumataudista ja keuhkosyövästä. Jutussa oli alkujaan neljä naista, mutta yksi heistä kuoli ennen kuin juttu ehti käräjäoikeuteen. Lokakuussa 2008 Helsingin käräjäoikeus hylkäsi toukokuussa 2010 naisten korvausvaatimukset. Kaksi naisista valitti hovioikeuteen. Helsingin hovioikeus hylkäsi toukokuussa 2010 naisten korvausvaatimukset.


title: Kevytsavukeoikeudenkäynti

text: Oikeudenkäynnin kannalta yksi keskeinen kysymys oli ovatko tupakkayhtiöt markkinoineet kevytsavukkeita harhaanjohtavasti. Helsingin hovioikeuden tuomion mukaan tupakointi oli aiheuttanut tai ainakin merkittävästi myötävaikuttanut naisten sairastumiseen. Tupakkayhtiöillä ei kuitenkaan ollut oikeuden mukaan velvollisuutta varoittaa kuluttajia savukkeiden vaaroista, koska vaarat olivat tupakkayhtiöiden Pertti Haapalalta tilaaman tutkimuksen mukaan yleisesti tiedossa jo 1950-luvun lopulla.


title: Kevytsavukeoikeudenkäynti

text: Haapalalta tilattu tutkimus on salainen ja se sai kritiikkiä mm. Heikki Hiilamolta Tieteessä tapahtuu -lehdessä siitä, että tutkimukseen oli valikoitu haluttua johtopäätöstä tukevaa aineistoa. Myös johtopäätöstä jossa suomalaiset tiesivät 1950-2000 luvuilla tupakan terveyshaitoista silloin kun tupakkayhtiöt eivät ole niitä julkisesti tunnustaneet tietäneensä on pidetty ironisesti ristiriitaisena.


title: Kevytsavukeoikeudenkäynti

text: Naisia edusti emeritusprofessori Erkki Aurejärvi, joka oli aikaisemmin toiminut myös Pentti Ahon edustajana.


title: Ur-Nanše

text: Ur-Nanše tai Ur-Nina (noin 2494–2465 eaa.) oli sumerilainen kuningas, joka perusti Lagašin ensimmäisen dynastian. Ur-Nanšen dynastian aikakautta leimasi Lagašin ja Umman kaupunkivaltioiden välinen kamppailu Sumerin ylivallasta. Ur-Nanše onnistui alistamaan ainakin Kišin. Hänen seuraajansa joutuivat kuitenkin myöhemmin taistelemaan jatkuvasti Kišin kanssa pohjoisessa ja elamilaisten kanssa idässä. Myös sodat Akšakin kanssa alkoivat luultavasti Ur-Nanšen valtakaudella.


title: Gory Gopéla

text: Gory Gopéla on maalaiskunta ja sen keskuskylä Kayesin alueen Kayesin piirissä Malissa. Se sijaitsee 30 kilometriä Kayesista koilliseen. Kunnassa on 7 900 ja keskuskylässä 1 800 asukasta (vuonna 2009).


title: Gory Gopéla

text: Gory Gopélan kunnan pinta-ala on 330,3 neliökilometriä. Se rajoittuu pohjoisessa Kayesin piirin Koussanén, idässä Séro Diamanoun ja Gouméran, etelässä Khouloumin ja lännessä Bangassin kuntiin.


title: Gory Gopéla

text: Kuntaan kuuluu viisi kylää. Asukkaat ovat soninkeja, khasonkoja, bambaroita, fulbeja ja maureja.


title: Gory Gopéla

text: Kunnan liikenneyhteydet ovat heikot. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat hirssi, maissi, maapähkinä ja durra. Kotieläimiä ovat naudat, lampaat, vuohet ja aasit.


title: Lehmiranta

text: Lehmiranta on kaupunginosa Raahessa. Se sijaitsee lähellä kaupungin keskustaa. Alueella sijaitsee muun muassa Vihastenkarin päiväkoti sekä liikunnallinen päiväkoti Ilopirpana. Lehmirannassa on kerros-, rivi- ja omakotitaloja.


title: Duo!

text: Duo! on muusikko Carita Holmströmin viides levy, joka sisältää hänen sävellyksiään suomalaisiin runoihin ja kaksi ulkomaista lainakappaletta. Kaksi Juice Leskisen sanoittamaa laulua ovat uusia sovituksia vuonna 1974 ilmestyneeltä Toinen levy-albimilta.


title: Duo!

text: Carita Holmström esittää kaikki kappaleet kahdestaan Teppo Hauta-ahon kanssa, ja he ovat tuottaneet levyn yhdessä. Carita Holmström itse soittaa levyllä kitaraa, huilua ja pianoa.


title: Duo!

text:
Levykansitekstin mukaan levyn äänityksessä ei ole käytetty päälleäänitystä eikä vahvistusta aidon akustisen ”live”-tunnelman aikaansaamiseksi.
Levyn tuotenumero on CaTepCD-1-94.


title: Karakoro (kunta)

text: Karakoro on maalaiskunta Kayesin alueen Kayesin piirissä Malissa. Sen keskuskylä Teichibé sijaitsee 115 kilometriä Kayesista pohjoiseen. Kunnassa on 15 200 ja keskuskylässä 2 300 asukasta (vuonna 2009).


title: Karakoro (kunta)

text: Karakoron kunta rajoittuu pohjoisessa Kayesin piirin Sahelin, idässä Koussanén ja etelässä Djéléboun kuntiin sekä lännessä Mauritaniaan. Alue on pinnanmuodostukseltaan tasankoa, jota halkovat pienet vadit. Länsirajalla virtaa Senegalin sivujoki Karakoro. Seutu kuuluu Sahelin vyöhykkeeseen. Kasvillisuus on kuivuudesta kärsivää aroa.


title: Karakoro (kunta)

text: Kuntaan kuuluu seitsemän kylää. Asukkaat ovat etupäässä soninkeja. Fulbet ja maurit liikkuvat alueella paimentolaisina.


title: Karakoro (kunta)

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, maissi, maapähkinä, pavut ja vihannekset. Kotieläimiä ovat naudat, lampaat, vuohet, hevoset, aasit, kamelit ja siipikarja. Lisäksi harjoitetaan kaupankäyntiä.


title: Ruthild Hahne

text: Ruthild Hahne (19. joulukuuta 1910 Berliini, Saksa – 1. syyskuuta 2001) oli saksalainen kuvanveistäjä, jonka uran huippu sijoittui Saksan demokraattisen tasavallan alkuvuosiin.


title: Ruthild Hahne

text: Ruthild Hahne syntyi varakkaan liikemiesisän tyttäreksi. Perheellä oli varaa palkata palvelijoita, puutarhuri ja autonkuljettaja. Hahnen ollessa koululainen muuan koulukaveri lainasi hänelle Karl Marxin teoksen, ja sen luettuaan hänestä tuli vähitellen vakaumuksellinen kommunisti.


title: Ruthild Hahne

text: Vuosina 1931–1933 Hahne esiintyi kommunistien tilaisuuksissa. Kansallissosialistien noustua valtaan vuonna 1933 Hahne keskittyi opintoihinsa ja valmistui vuonna 1936 voimistelunopettajaksi. Hän jätti opettajan työn melko pian ja pääsi opiskelemaan kuvanveistoa. Yksi hänen opettajistaan oli kansallissosialistien suosikkikuvanveistäjä Arno Breker. Vuosina 1940–1941 hän opiskeli Roomassa Villa Massimossa.


title: Ruthild Hahne

text: Hahne rakastui Wilhelm Thiessiin ja muutti hänen kanssaan yhteen vuonna 1941. Heidän kodistaan muodostui kansallissosialisteja vastustavien kokoontumispaikka, ja he valmistivat hallintoa vastustavia lentolehtisiä. Gestapo oli epäillyt Hahnea jo vuodesta 1938. Hahne ja hänen ystävänsä pidätettiin 21. lokakuuta 1942, ja Hahnelle luettiin tuomio 9. syyskuuta 1943. Tuomio oli viisi vuotta vankeutta.


title: Ruthild Hahne

text: Saksan romahdettua 1945 Hahne palasi Berliiniin ja liittyi heti Saksan kommunistipuolueen jäseneksi. Puolueesta syntyi seuraavana vuonna neuvostovyöhykettä hallinnut Saksan sosialistinen yhtenäisyyspuolue SED.


title: Ruthild Hahne

text: Vuodet 1946–1950 Hahne opetti Kunsthochschule Berlin Weißenseessä, jota hän oli perustamassa, ja piti ensimmäisen veistosnäyttelynsä. Näyttelyssä oli Leniniä esittänyt teos, joka herätti huomiota. Sen myötä hän sai virallisia muotokuvatilauksia. Hän veisti muotokuvat Karl Liebknechtistä, Wilhelm Pieckistä ja Walter Ulbrichtista.


title: Ruthild Hahne

text: Ernst Thälmannin muistomerkkikilpailun voitto oli käänne Hahnen uralla. Hän voitti kilpailun, mutta työtä ei toteutettu, sillä muistomerkin suunnitellun sijaintipaikan lähistölle rakennettiin vuonna 1961 Berliinin muuri, mikä esti työn valmistamisen. Lisäksi virallinen taidesuunta oli vaihtunut, ja Hahnen työ julistettiin vulgääriksi ja keinotekoiseksi. Myös hänen yksityiselämäänsä arvosteltiin julkisuudessa, ja hän ajautui sivuun taidemaailman kärjestä. Häneltä tilattiin edelleen virallisia muotokuvia, kuten kirjailijoista Bruno Apitz (1966) ja Kurt Stern (1968). Hän piti yksityisnäyttelyn vuonna 1985.


title: Ruthild Hahne

text: Hahnen perintöä vaalii hänen ottopoikansa Stefan Hahne, joka on avannut Hahnen työhuoneen yksityiseksi museoksi. Suurin osa Hahnen Thälmann-monumentista tuhoutui, mutta sen jäljellä olevat osat on nähtävillä yksityismuseossa.


title: Antinkangas

text: Antinkangas on kaupunginosa Raahessa. Alue sijaitsee noin kahden kilometrin päässä kaupungin keskustasta koilliseen päin. Antinkankaan rakennuskanta koostuu niin pien- ja rivitaloista kuin pienkerrostaloistakin.


title: Antinkangas

text: Antinkankaalla sijaitsee syksyllä 2018 avattu koulukeskus-monitoimitalo, joka järjestää peruskouluopetusta ja päiväkoti- ja nuorisotoimintaa. Sen paikalla sijaitsi aiemmin vuonna 1976 rakennettu ja 2010-luvulla purettu koulu. Kaupunginosassa sijaitsee myös muun muassa kuntosali. Lisäksi Antinkankaan välittömässä läheisyydessä sijaitsee paljon palveluita, kuten K-Supermarket ja R-kioski.


title: Pikkuholmi

text: Pikkuholmi on kaupunginosa Raahessa. Alue sijaitsee lähellä kaupungin keskustaa Lehmirannan ja Antinkankaan kaupunginosien välissä. Pikkuholmin alueella sijaitsee muun muassa K-Supermarket ja R-kioski.


title: Wielkopolski

text:
Wielkopolski on 1964-vuonna kehittynyt puolalainen hevosrotu. Rotu kehitettiin arabianhevosesta, hannoverinhevosesta ja trakehnerinhevosesta.
Tällä ei niin suositulla rodulla on erinomainen hyppytaito ja kauniit liikkeet, joten se sopii hyvin este- ja kouluratsastukseen.


title: Ylimerkintä

text: Ylimerkintä tarkoittaa arvopaperin liikkeeseenlaskuun eli emissioon liittyvää tilannetta, jossa sijoittajat merkitsevät eli haluaisivat ostaa arvopaperia yli tarjolla olevan määrän.


title: Ylimerkintä

text: Ylimerkitty arvopaperi voi olla osake tai joukkovelkakirja. Osakeannissa ylimerkintä johtaa tavallisesti siihen, että sijoittajien saamia osakemääriä leikataan.


title: Mestauskallio

text: Mestauskallio on kaupunginosa Raahessa. Kaupunginosassa sekä asutusta että teollisuusaluetta. Alueen asuinrakennuskanta on pientalopainotteista.


title: Alimerkintä

text: Alimerkintä tarkoittaa arvopaperin liikkeeseenlaskuun eli emissioon liittyvää tilannetta, jossa sijoittajat eivät merkintäajan kuluessa merkitse emission vähimmäismäärää arvopapereita.


title: Alimerkintä

text: Jos osakeyhtiön osakeannissa antipäätöstä vastaavaa määrää osakkeita ei ole merkitty määräajan kuluessa, osakeantipäätös ja siihen perustuva merkintä raukeavat.


title: Murhia ja kantrimusiikkia

text: Murhia ja kantrimusiikkia ("The Brokenwood Mysteries") on uusiseelantilainen televisiosarja, jonka ensimmäinen jakso esitettiin vuonna 2014. Rikossarjan tapahtumat sijoittuvat kuvitteelliseen Brokenwoodin pikkukaupunkiin, jota vaivaavat toistuvat henkirikokset. Rikoksia saapuu tutkimaan komisario Mike Shepherd (es. Neill Rea), jota vetää kaupunkiin myös oma menneisyys.


title: Murhia ja kantrimusiikkia

text: Sarjaa on esitetty neljä tuotantokautta ja viides tuotantokausi on tekeillä. Suomessa sarjaa alettiin esittää Yle TV1:llä 23. tammikuuta 2018, ja kukin jakso esitettiin kahdessa osassa.


title: Murhia ja kantrimusiikkia

text: Sarja käynnistyy, kun rikoskomisario Mike Shepherd saapuu Aucklandista tutkimaan kuvitteellisessa Brokenwoodissa tapahtunutta kuolemantapausta. Hän on kokenut poliisi, joka ajaa vanhalla autolla ja kuuntelee c-kasetilta kantria. Avukseen Shepherd saa paikallisen nuoren rikosetsivän Kristin Simsin, jolla on aluksi vaikeuksia suhtautua omaperäisesti rikoksia ratkovaan Shepherdiin.


title: PGE Polska Grupa Energetyczna

text: PGE Polska Grupa Energetyczna (PGE) on vuonna 1990 perustettu puolalainen sähköntuotantoon ja -jakeluun erikoistunut pörssiyritys. PGE:n päämaja sijaitsee Varsovassa. Yhtiön osake noteerataan Varsovan pörssissä, ja on mukana keskeisessä WIG20-osakeindeksissä (13. helmikuuta 2018 painolla 4,0 %).


title: PGE Polska Grupa Energetyczna

text: Yrityksellä on neljä liiketoiminta-aluetta: Perinteinen sähköntuotanto (lähinnä hiileen ja ligniittiin pohjautuva sähköntuotanto), Uusiutuva energia (esimerkiksi tuuli- ja vesivoima sekä biomassaan pohjautuva sähköntuotanto), Tukkukauppa (muiden toimijoiden tuottaman sähkön toimitus koti- ja ulkomailta), Jakelu (sähkönjakelu ja sen turvaaminen) ja Kauppa (sähkön myynti yrityksille, paikallishallinnolle ja kotitalouksiin). Yhtiöllä on ligniitin kaivostoimintaa.


title: PGE Polska Grupa Energetyczna

text: Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 1255. Se luokiteltiin tällä listalla Puolan 5. suurimmaksi pörssiyritykseksi. Yhtiön markkina-arvo oli 5,3 miljardia Yhdysvaltain dollaria (toukokuussa 2017) ja liikevaihto 7,1 miljardia USD (2016).


title: KGHM Polska Miedź

text: KGHM Polska Miedz S.A. (KGHM) on puolalainen kaivosyhtiö ja pörssiyritys, jonka päämaja sijaitsee Lubinssa. Yhtiön osake noteerataan Varsovan pörssissä, jonka keskeisimpien osakkeiden WIG20-osakeindeksissä yhtiön osake oli painoarvoltaan viidenneksi merkittävin osake (13. helmikuuta 2018 paino 6,7 %).


title: KGHM Polska Miedź

text: Yrityskonserni tuottaa kaivoksissaan ja valimoillaan kuparimalmia ja kirjometalleja (ei-rautametalleja). Yhtiön hallinnassa on Euroopan suurin kuparimalmin esiintymä ja sillä on oikeuksia esiintymiin myös Yhdysvalloissa, Kanadassa ja Chilessä. KGHM on kuudenneksi suurin elektrolyyttisen kuparin ja toiseksi suurin hopean tuottaja maailmassa. Yhtiö tuottaa kuparikatodeja, kuparilankaa, Cu-OFE ja Cu-Ag -lankaa... ; hopeaa harkkoina ja rakeisessa muodossa; kultaharkkoja, molybdeenia; reniumia; ja muita tuotteita kuten lyijyä, rikkihappoa, kuparisulfaattia, nikkelisulfaattia, teknisiä seleenituotteita, platinaa ja palladiumia.


title: Beatrice Webb

text: Martha Beatrice Webb (o.s. Potter; 22. tammikuuta 1858 Gloucester – 30. huhtikuuta 1943 Liphook, Hampshire) oli brittiläinen itseoppinut sosiologi, sosiaalihistorioitsija ja sosialistinen ajattelija. Yhdessä aviomiehensä Sidney Webbin kanssa hän vaikutti vasemmistolaisen seuran Fabian Societyn piirissä.


title: Beatrice Webb

text: Webbin isä oli vaikutusvaltainen gloucesterilainen rautatieliikemies Richard Potter ja isoisä liberaali parlamenttiedustaja Richard Potter. Beatrice Potter ei käynyt kouluja, mutta hän sai kotiopetusta ja tutustui isänsä kautta jo nuorena moniin merkkihenkilöihin, kuten filosofi Herbert Spenceriin. Nuorelle Potterille kaavailtiin avioliittoa huomattavasti iäkkäämmän valtiomies Joseph Chamberlainin kanssa, mutta heidän suhteensa kariutui. Isänsä kuoltua Potter sai perintönä tuhannen punnan vuosittaisen elatuksen. Hän työskenteli vuodesta 1883 vuokranperijänä Lontoossa. Kiinnostuttuaan työväenluokan ja köyhälistön elinolojen parantamisesta hän ryhtyi samana vuonna kristillisen hyväntekeväisyysjärjestön sosiaalityöntekijäksi. Hän vakuuttui siitä, että pelkkä varakkaiden harjoittama hyväntekeväisyys ei poistaisi köyhyyden syitä, vaan tarvittaisiin sosiaalisia reformeja ja työväestön omaa järjestäytymistä.


title: Beatrice Webb

text: Potter auttoi vuodesta 1886 serkkuaan Charles Boothia kokoamaan aineistoa tämän laajaan sosiaalisten olojen tutkimukseen "The Life and Labour of the People in London". Potter julkaisi Boothille tekemänsä tutkimuksen Lontoon East Endin telakkatyöläisten elämästä ensimmäisenä artikkelinaan "The Nineteenth Century" -aikakauskirjassa vuonna 1887. Lancashiren maaseudulla hän oli tutustunut myös osuustoimintaliikkeeseen ja julkaisi aiheesta vuonna 1891 tutkimuksen "Englannin osuustoimintaliike" (The Co-operative Movement in Great Britain), josta tuli aiheensa klassikko. Potter kehitteli siinä teoreettista pohjaa osuustoiminnalle.


title: Beatrice Webb

text: Potter kehitti vuonna 1891 termin ”kollektiivinen kaupankäynti” ("collective bargaining") kuvaamaan ammattiliittojen toimintaa työläisten palkkojen nostamiseksi.


title: Beatrice Webb

text: Kootessaan aineistoa osuustoimintatutkimukseensa Potter tutustui vuonna 1890 nuoreen ja lahjakkaaseen taloushistorioitsija Sidney Webbiin, joka oli muutamaa vuotta aiemmin perustetun vasemmistoälykköjen sosialistisen seuran Fabian Societyn johtava teoreetikko. Sidney rakastui häneen ja vuonna 1892 Beatrice suostui naimaan tämän, jolloin Sidney luopui virastaan ja pariskunta jäi elämään Beatricen perinnöllä. He työskentelivät tämän jälkeen yhdessä ja julkaisivat laajan tuotannon työväenkysymystä ja työväenliikkeen historiaa käsitteleviä tutkimuksia sekä poliittisia pamfletteja. Historioitsijoina heidän merkittävin työnsä oli "English Local Government", 11-osainen tutkimus Englannin paikallishallinnon historiasta 1600-luvulta alkaen.


title: Beatrice Webb

text:
Beatrice Webb liittyi Fabian Societyyn vuonna 1893 ja hän laati seuran julkaisemat traktaatit "Women and the factory acts" (1896) ja "The abolition of the Poor Law" (1918). Niistä ensinmainittu oli ensimmäinen Fabian Societyn julkaisu, joka käsitteli naisten tasa-arvokysymystä. Webb tosin piti yhteiskuntaluokkien epätasa-arvoa ensisijaisempana ongelmana sukupuolten epätasa-arvoon nähden.
Sidney ja Beatrice Webb perustivat vuonna 1895 yhdessä liberaalin poliitikon Richard Haldanen kanssa merkittäväksi muodostuneen London School of Economics -korkeakoulun. Perustamispääomana käytettiin Fabian Societyn saamaa testamenttilahjoitusta. Webbit perustivat myös "New Statesman" -lehden vuonna 1913.


title: Beatrice Webb

text: Beatrice Webb oli jäsenenä vuosina 1905–1909 toimineessa asiantuntijakomiteassa, joka valmisteli Britannian köyhäinhoitolain uudistusta. Yhdessä miehensä kanssa hän laati komitean vähemmistön eriävänä mielipiteenä julkaistun raportin, jossa ehdotettiin vanhan köyhäinhoitojärjestelmän korvaamista yleisellä sosiaalivakuutuksella. Sitä on verrattu vuoden 1942 Beveridge-raporttiin, joka toimi brittiläisen hyvinvointivaltion pohjana. Webbien raportti ei välittömästi vaikuttanut lainsäädäntöön, mutta he saivat David Lloyd Georgen liberaalihallituksen täydentämään vuonna 1911 sosiaaliuudistustaan. Oltuaan pitkään puolueettomia Beatrice ja Sidney Webb liittyivät vuonna 1914 työväenpuolueen jäseniksi. Sidney toimi myöhemmin parlamenttiedustajana ja ministerinä.


title: Beatrice Webb

text: Vaikka Webbin pariskunta tunnettiin ei-vallankumouksellisen, asteittaisen sosialismiin siirtymisen kannattajina, he vaikuttuivat vanhoilla päivillään vuonna 1932 Neuvostoliiton-matkallaan näkemistään saavutuksista ja kirjoittivat neuvostokommunismia ihannoivan kirjan "Soviet Communism: A New Civilisation?" (1935).


title: Beatrice Webb

text: Beatrice ja Sidney Webbin tuhkat on haudattu Lontoon Westminster Abbey -katedraaliin. Beatrice Webbin päiväkirjoja on julkaistu postuumisti.


title: Bank Zachodni WBK

text: Bank Zachodni WBK S.A. (BZ WBK) on puolalainen pankkipalveluita tarjoava pörssiyritys, jonka kotipaikka on Wrocław. Yhtiö on perustettu vuonna 1989. Yhtiön osake noteerataan Varsovan pörssissä, ja on mukana keskeisessä WIG20-osakeindeksissä (13. helmikuuta 2018 painolla 5,7 %).


title: Bank Zachodni WBK

text: Pankkikonsernilla on noin 1000 toimipistettä Puolassa. Se on espanjalaisen Banco Santander S.A.:n tytäryritys.


title: Jälkilämpö (ydinreaktori)

text: Jälkilämpöä syntyy ydinreaktorin polttoaineessa, kun radioaktiiviset fissiotuotteet hajoavat. Jälkilämmön tuotto jatkuu vielä sen jälkeen, kun ketjureaktio on pysäytetty. Jälkilämpö kuumentaa polttoainetta, ja siksi myös pysäytettyä reaktoria täytyy jäähdyttää. Reaktorin jäähdyttäminen jälkilämmön poistamiseksi onkin toinen ydinturvallisuuden keskeinen tehtävä, ketjureaktion hallinnan lisäksi.


title: Jälkilämpö (ydinreaktori)

text: Ydinreaktorin toimiessa uraani ja plutonium hajoavat fissioreaktioissa kevyemmiksi atomeiksi, fissiotuotteiksi. Nämä fissiotuotteet ovat radioaktiivisia, eli ne hajoavat vähitellen muiksi alkuaineiksi. Tässä radioaktiivisessa hajoamisessa syntyy lämpöenergiaa, jota sanotaan jälkilämmöksi. Jälkilämpöteho on suurimmillaan heti reaktorin pysäyttämisen jälkeen noin 7 prosenttia reaktorin kokonaistehosta. Se pienenee vähitellen, kun fissiotuotteiden määrä vähenee radioaktiivisen hajoamisen seurauksena. Tunnin päästä reaktorin pysäyttämisestä jälkilämpöteho on noin 1,3 prosenttia reaktorin kokonaistehosta ja kuukauden päästä noin 0,1 prosenttia.


title: Jälkilämpö (ydinreaktori)

text: Esimerkiksi Fukushiman kolmosreaktorissa jälkilämpöteho oli tunnin kuluttua reaktorin pysäyttämisestä yli 30 megawattia ja vielä viikon päästä lähes 6 megawattia. Näin suuri lämpöteho riittää aiheuttamaan polttoaineen sulamisen, jos sitä ei jäähdytetä. Jos polttoaine kuumenee liikaa, zirkoniumista tehty polttoainesauvan suojakuori voi puhjeta ja radioaktiivisia aineita voi vapautua suojarakennukseen ja sieltä mahdollisesti ympäristöön. Three Mile Islandin ja Fukushiman onnettomuudet johtuivat siitä, että jälkilämpöä ei saatu poistettua reaktorista.


title: Jälkilämpö (ydinreaktori)

text: Jälkilämmön aiheuttaman ylikuumenemisen estämiseksi ydinreaktoreissa on jälkilämmönpoistojärjestelmät ja onnettomuustilanteita varten vielä niistä riippumattomat hätäjäähdytysjärjestelmät. Pienissä reaktoreissa jälkilämpöteho on niin pieni, että jälkilämmön poistamiseen ei välttämättä tarvita erillisiä hätäjäähdytysjärjestelmiä, vaan lämmönsiirto johtumalla reaktorin seinämien läpi voi riittää.


title: Jälkilämpö (ydinreaktori)

text: Jälkilämpöä syntyy myös sen jälkeen, kun käytetty polttoaine on poistettu ydinreaktorista. Tämän takia käytettyä polttoainetta säilytetäänkin veden alla vähintään muutamia vuosia reaktorista poistamisen jälkeen. Jälkilämpö täytyy ottaa huomioon myös käytetyn polttoaineen loppusijoituksessa kallioperään.


title: American Girl

text: American Girl on nukkemerkki jota valmisti Pleasant Company vuodesta 1986 vuoteen 1998, jolloin yritys myytiin Mattelille.


title: American Girl

text:
Nuket ovat 48 cm korkeita, niillä on muovinen pää ja kankainen vartalo.
Ensimmäiset yksitoista nukkea esittivät hahmoja Yhdysvaltojen historiasta. Vuonna 1993 julkaistiin ensimmäinen amerikanafrikkalainen nukke. Vuosina 1986-2014 yhtiö myi yli 23 miljoonaa nukkea.


title: American Girl

text: Vuonna 2018 julkaistu "Luciana" esittää 11-vuotiasta tyttöä, joka aikoo ryhtyä astronautiksi.


title: LPP (yritys)

text: LPP S. A. on puolalainen, vuonna 1995 perustettu tekstiilialan pörssiyritys, jonka päämaja sijaitsee Gdańskissa. Yrityskonserni suunnittelee ja myy vaatteita vähittäismyymälöissä Puolassa ja itäisen Keski-Euroopan alueella, Itä- ja Länsi-Euroopassa sekä Lähi-idässä. Vaatteiden valmistus on ulkoistettu tuotantolaitoksille Puolaan ja ulkomaille, erityisesti Kiinaan. Yhtiön osake noteerataan Varsovan pörssissä, ja on mukana keskeisessä WIG20-osakeindeksissä (13. helmikuuta 2018 painolla 5,6 %).


title: LPP (yritys)

text: LPP:llä on viisi brändiä: Reserved, Cropp, House, Mohito ja SiNSAY. Konsernin kansainväliseen myyntiverkostoon kuuluu lähes 1600 myymälää.


title: Vaahteramäen Eemeli (televisiosarja)

text: Vaahteramäen Eemeli on Astrid Lindgrenin kirjoittamiin Eemeli-kirjoihin perustuva televisiosarja. Televisiosarja koostuu elokuvista "Vaahteramäen Eemeli", "Eemelin uudet metkut" ja "Eemeli ja possuressu", jotka leikattiin 13-osaiseksi televisiosarjaksi. Sarjaa alettiin esittää Ruotsin televisiossa marraskuussa 1975.


title: EUMC

text: EUMC on lyhenne seuraavista:


title: Alior Bank

text: Alior Bank S. A. (Alior Bank Spółka Akcyjna) on puolalainen pankkikonserni. Pankki on perustettu vuonna 2008. Yhtiön päämaja sijaitsee Varsovassa. Pankki toimii Bank BPH:n välityksellä. Yrityksen henkilökuntaan kuului noin 10 200 ihmistä.


title: Alior Bank

text: Yhtiön osake noteerataan Varsovan pörssissä, ja yhtiö on mukana pörssin keskeisimpien osakkeiden WIG20-osakeindeksissä (13. helmikuuta 2018 paino 3,3 %).


title: MBank

text: mBank S. A. on puolalainen pankkikonserni. Pankki on perustettu vuonna 1986. Yhtiön päämaja sijaitsee Varsovassa. Yrityksen henkilökuntaan kuului noin 6 400 ihmistä. Pankkipalveluja yritys tarjoaa erityisesti Puolassa, Tsekissä ja Slovakiassa.


title: MBank

text: Yhtiön osake noteerataan Varsovan pörssissä, ja yhtiö on mukana pörssin keskeisimpien osakkeiden WIG20-osakeindeksissä (13. helmikuuta 2018 paino 2,88 %).


title: EUSK

text: EUSK voi tarkoittaa seuraavia:


title: Alppihiihto talviolympialaisissa 2018 – miesten alppiyhdistetty

text: Alppihiihdon miesten alppiyhdistetyn kilpailu talviolympialaisissa 2018 järjestettiin 13. helmikuuta 2018 Jeongseon Alpine Centressä, Gangwonissa ja Yongpyong Alpine Centressä, Pyeongchangissa, Etelä-Koreassa.


text: Kilpailun syöksylaskuosuus alkoi 11.30 ja pujottelu 15.00 paikallista aikaa.


title: Patrick Geering

text: Patrick Geering (s. 12. helmikuuta 1990 Zürich, Sveitsi) on sveitsiläinen jääkiekkopuolustaja, joka pelaa National League A:n ZSC Lionsissa. Hän toimii joukkueen kapteenina.


title: Patrick Geering

text: Elite Prospects -sivuston Rafik Solimanin mukaan Geering on sulavasti luisteleva kahden suunnan puolustaja, joka liikkuu hyvin. Hän ei ole kovin isokokoinen puolustaja, mutta korvaa tämän puutteen työteliäisyydellään. Geering menee rohkeasti tilanteisiin. Hän on myös vaikea horjutettava kiekollisena. Geering pitää kiekkoa itsevarmasti. Hän tekee harvoin uhkarohkeita ratkaisuja ja pelaa varsin yksinkertaista peliä.


title: Patrick Geering

text: Geering on Zürcher SC:n oma kasvatti. Kaudella 2006–2007 hän siirtyi GCK Lionsiin, jossa Geering voitti Elite Jr. A:n mestaruuden. Geering debytoi kauden aikana myös seuran miesten joukkueessa Sveitsin toiseksi korkeimmalla sarjatasolla National League B:ssä, jossa hän pelasi neljä runkosarjaottelua. Varsinaisella NLB:n tulokaskaudellaan Geering teki GCK:ssa ja Sveitsin alle 20-vuotiaiden maajoukkueessa 38 runkosarjaottelussa tehot 2+16=18 ja kolmessa playoff-ottelussa yhden maalin. Hän voitti kauden päätteeksi seuran A-nuorissa taas Elite Jr. A:n mestaruuden.


title: Patrick Geering

text:
Kaudella 2008–2009 Geering nousi ZSC Lionsin National League A -joukkueeseen, jossa hänen tulokaskautensa toi 47 runkosarja- ja neljässä playoff-ottelussa viisi syöttöpistettä. Geering edusti joukkuetta myös Mestarien liigassa, jossa hän teki seitsemässä ottelussa yhden syöttöpisteen. Geering voitti CHL:n mestaruuden. Tämän myötä hän osallistui ZSC:n kanssa 29. syyskuuta
2009 Victoria Cupiin, jossa joukkue kohtasi NHL-joukkue Chicago Blackhawksin. ZSC voitti ottelun lukemin 2–1. Kauden 2011–2012 päätteeksi Geering voitti Sveitsin-mestaruuden. Kaudella 2012–2013 hän sijoittui tehoilla 6+19=25 NLA:n puolustajien pistepörssissä kahdeksanneksi. Kauden 2013–2014 päätteeksi Geering voitti taas Sveitsin-mestaruuden.


title: Patrick Geering

text: Geering eteni kaudella 2014–2015 ZSC Lionsin kanssa NLA:n finaaleihin saakka, mutta Sveitsin-mestaruuden vei kuitenkin HC Davos otteluvoitoin 4–1. Kaudella 2015–2016 hän voitti Sveitsin Cupin. Kaudella 2016–2017 Geering nousi ZSC:n varakapteeniksi. Hän voitti koko NLA:n tehotilaston lukemalla +31. Pudotuspeleissä Geering oli joukkueen paras syöttäjä ja jakoi sisäisen pistepörssin voiton David Rundbladin kanssa tehoilla 1+4=5. Media valitsi hänet kauden päätteeksi NLA:n tähdistökentälliseen. Kaudella 2017–2018 Geering nousi ZSC:n kapteeniksi.


title: Patrick Geering

text: Geering edusti Sveitsiä Pyeongchangin olympiakisoissa 2018. Hän pelasi myös MM-kilpailuissa vuosina 2010, 2015 ja 2016. Vuoden 2015 turnauksessa hänet valittiin Kanadaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Yhteensä Geering on pelannut 64 A-maaottelua tehopistein 1+6=7.


title: Patrick Geering

text: Geering pelasi myös alle 20-vuotiaiden MM-kilpailuissa vuosina 2008 ja 2010, joista ensimmäisessä turnauksessa valmennus valitsi hänet Sveitsin turnauksen yhdeksi kolmesta parhaasta pelaajasta. Vuoden 2010 turnauksessa Geering oli joukkueensa paras syöttäjä ja toiseksi paras pistemies Nino Niederreiterin jälkeen viidellä syöttöpisteellään. Hänet valittiin Kanadaa vastaan pelatun alkulohkon ottelun päätteeksi Sveitsin ottelun parhaaksi pelaajaksi. Geering pelasi välissä myös I-divisioonan MM-kilpailuissa vuonna 2009, jolloin hän voitti A-lohkon kultaa.


title: Patrick Geering

text: Geering pelasi myös alle 18-vuotiaiden MM-kilpailuissa vuosina 2007 ja 2008, joista jälkimmäisessä turnauksessa hän jakoi Sveitsin sisäisen pistepörssin voiton Marc Kämpfin ja Roman Josin kanssa tehoilla 3+2=5. Geering jakoi myös koko turnauksen puolustajien maalipörssin voiton Kanadan Ryan Ellisin kanssa. Hän voitti myös Sveitsin sisäisen tehotilaston lukemalla +2. Valmennus valitsi Geeringin Sveitsin turnauksen yhdeksi kolmesta parhaasta pelaajasta. Hänet valittiin myös Yhdysvaltoja vastaan pelatun avausottelun päätteeksi joukkueensa ottelun parhaaksi pelaajaksi. Geering pelasi myös alle 18-vuotiaiden Ivan Hlinkan muistoturnauksessa vuonna 2007. Yhteensä hän on pelannut 39 nuorten ja 45 poikien maaottelua.


title: Alppihiihto talviolympialaisissa 2018 – miesten syöksylasku

text: Alppihiihdon miesten syöksylaskun kilpailu talviolympialaisissa 2018 järjestettiin 15. helmikuuta 2018 Jeongseon Alpine Centressä, Gangwonissa, Etelä-Koreassa.


text: Kilpailu alkoi klo 11.00 paikallista aikaa.


title: EUSE

text: EUSE voi tarkoittaa seuraavia:


title: Alppihiihto talviolympialaisissa 2018 – miesten suurpujottelu

text: Alppihiihdon miesten suurpujottelun kilpailu talviolympialaisissa 2018 järjestettiin 18. helmikuuta 2018 Yongpyong Alpine Centressä, Pyeongchangissa, Etelä-Koreassa.


text: Kilpailun ensimmäinen lasku alkoi 10.15 ja toinen lasku 13.45 paikallista aikaa.


title: Alppihiihto talviolympialaisissa 2018 – miesten supersuurpujottelu

text: Alppihiihdon miesten supersuurpujottelun kilpailu talviolympialaisissa 2018 järjestettiin 16. helmikuuta 2018 Jeongseon Alpine Centressä, Gangwonissa, Etelä-Koreassa.


title: Alppihiihto talviolympialaisissa 2018 – naisten suurpujottelu

text: Alppihiihdon naisten suurpujottelun kilpailu talviolympialaisissa 2018 järjestettiin 15. helmikuuta 2018 Yongpyong Alpine Centressä, Pyeongchangissa, Etelä-Koreassa.


title: Miiro Linjala

text: Miiro Linjala (s. 8. lokakuuta 2000) on suomalainen jääkiekkopuolustaja, joka edustaa SM-liigajoukkue Mikkelin Jukureita. Hän on pelipaikaltaan vasen laitahyökkääjä. Linjala pelannee lähinnä seuran A-nuorissa.


title: Miiro Linjala

text: Linjala on viettänyt juniorivuotensa pääosin JYPissä. Kaudella 2015–2016 hän voitti C-nuorten SM-karsinnoissa joukkueensa sisäisen pistepörssin ja jakoi sisäisen syöttöpörssin voiton Henri Nikkasen kanssa tehoilla 7+11=18.


title: Miiro Linjala

text: Kaudeksi 2017–2018 Linjala siirtyi Mikkelin Jukureiden A-nuoriin. Hän oli joukkueen kolmanneksi paras pistemies tehoilla 13+15=28. Vain 17-vuotias Linjala teki liigadebyyttinsä 17. helmikuuta 2018 vieraissa JYPiä vastaan. Hänet merkittiin joukkueen 13. hyökkääjäksi. Linjala sai ottelussa jääaikaa lopulta 2.16 minuuttia. Hän pelasi kauden aikana kaksi SM-liigaottelua.


title: Miiro Linjala

text: Linjala on pelannut myös jääpalloa Jyväskylän Seudun Palloseurassa, jossa hän voitti mm. P15-sarjan Suomenmestaruuden vuonna 2014 ja Nuorten Bandyliigan hopeaa vuonna 2017. Linjala pelasi myös alle 17-vuotiaiden MM-kilpailuissa vuonna 2017, jolloin hän voitti pronssia.


title: Alppihiihto talviolympialaisissa 2018 – naisten pujottelu

text: Alppihiihdon naisten pujottelun kilpailu talviolympialaisissa 2018 järjestettiin 16. helmikuuta 2018 Yongpyong Alpine Centressä, Pyeongchangissa, Etelä-Koreassa.


title: Alppihiihto talviolympialaisissa 2018 – naisten supersuurpujottelu

text: Alppihiihdon naisten supersuurpujottelun kilpailu talviolympialaisissa 2018 järjestettiin 17. helmikuuta 2018 Jeongseon Alpine Centressä, Gangwonissa, Etelä-Koreassa.


title: Rengasmerikäärme

text: Rengasmerikäärme ("Emydocephalus annulatus") on merikäärmelaji, joka elää pääasiassa Tyynellämerellä Australian rannikolla. Lajin kehitystä seuranneissa tutkimuksissa on todettu merten saastumisen vaikuttavan sen väritykseen. Alun perin rengasmerikäärme on raidallinen, mutta saastuneimmilla vesillä on alettu tavata myös mustia yksilöitä. Tällaisia alueita on Korallimeren saarten territorion eteläosissa. Lajia tavataan myös Filippiineillä ja Timorinmerellä, mutta ei Carpentarianlahdella.


title: Rengasmerikäärme

text: Rengasmerikäärme liikkuu riuttojen lähellä. Laji syö pääasiassa kalanmätiä.


title: Ampumahiihto talviolympialaisissa 2018 – miesten normaalimatka

text: Ampumahiihdon miesten 20 kilometrin normaalimatkan kilpailu talviolympialaisissa 2018 järjestettiin 15. helmikuuta 2018 Alpensian ampumahiihtokeskuksessa Pyeongchangissa, Etelä-Koreassa.


title: Ruutu (suoratoistopalvelu)

text: Ruutu (aiemmin "Ruutu.fi") on Nelosen suoratoistopalvelu, josta voi katsella ja kuunnella Nelonen Median televisio- ja radio-ohjelmia. Osa ohjelmista on katsottavissa ilmaiseksi, mutta suurin osa ohjelmista on maksullisia.


title: Ruutu (suoratoistopalvelu)

text: Maksullisten ohjelmien ja ilmaiskanavien (Nelonen, Liv, Jim ja Hero) katsominen reaaliajassa vaatii maksullisen Ruutu+-jäsenyyden.


title: Espoon Koho

text: Espoon Koho on rakenteilla oleva tornitalo Espoon Matinkylässä osoitteessa Pyyntitie 1. Rakennus sijaitsee Ison Omenan ja Länsimetron läntisen pääteaseman läheisyydessä. Rakennuksen korkeus on noin 60 metriä ja siinä on 19 kerrosta, joista 16 on asuinkäytössä. Rakennus valmistuu helmikuussa 2019.


title: Espoon Koho

text: Tornitaloa rakentaa Skanska Talonrakennus Oy ja sen pääsuunnittelija on Arkkitehtitoimisto Petri Rouhiainen Oy. Talossa on asuntoja yhteensä 134, yksiöistä neliöihin, pinta-alaltaan 30,5–108 m². Katutasossa on kaksi liikehuoneistoa. Kahdessa alimmassa kerroksessa on muun muassa varastotiloja ja ylimmässä kerroksessa yhteiset sauna- ja kerhotilat. Korttelin pihakannen alla sijaitsee kahdessa tasossa oleva autohalli.


title: Espoon Koho

text: Koho sijaitsee korttelissa 23312. Se jakaa tontin yhdessä kahden muun taloyhtiön (As Oy Espoon Perho ja As Oy Espoon Popper) kanssa, joiden kanssa sillä on yhteinen hallinnanjakosopimus. Ennen rakennuslupaa tontilla oli voimassa Tiistilä-niminen, vuonna 1977 vahvistettu asemakaava, jonka mukaan se oli osoitettu työpaikkakorttelialueeksi. Kaavamuutoksesta alueen muuttamiseksi asuinkäyttöön päätettiin Espoon valtuustossa vuonna 2015. Vielä tällöin tontilla oli 1980-luvulla rakennettu pienteollisuusrakennus, joka purettiin kesällä 2016. Kohon rakennustyöt aloitettiin tämän jälkeen.


title: Espoon Koho

text: Tontin koillisnurkkaan rakennetaan Pyyntiaukio, josta on pääsy Kohon katutason kahteen liikehuoneistoon.


title: Silkkiä ja luoteja

text: Silkkiä ja luoteja () on vuosina 1991–1999 tehty yhdysvaltalainen rikosdraamasarja. Sarjaa esitettiin kahdeksan tuotantokautta ja 176 jaksoa.


title: Silkkiä ja luoteja

text: Suomessa sarjaa esitti ensimmäisenä MTV3 ja myöhemmin Nelonen.


title: Lumilautailu talviolympialaisissa 2018 – naisten big air

text: Lumilautailun naisten big air -kilpailu talviolympialaisissa 2018 järjestettiin 23. helmikuuta 2018 Pyeongchangissa, Etelä-Koreassa. Karsintakierrokset järjestettiin 19. helmikuuta.


title: Laurie Blouin

text: Laurie Blouin (s. 7. huhtikuuta 1996) on kanadalainen lumilautailija. Hän voitti slopestylen maailmanmestaruuden vuonna 2017. Talviolympialaisissa 2018 hän voitti hopeaa naisten slopestylessa.


title: Kristian Elster (vanhempi)

text: Kristian Mandrup Elster (4. maaliskuuta 1841 Overhalla, Nord-Trøndelag , Norja – 11. huhtikuuta 1881 Trondheim, Norja) oli norjalainen kirjailija, toimittaja, kirjallisuus- ja teatterikriitikko. Hänen poikansa oli Kristian Elster nuorempi.


title: Kristian Elster (vanhempi)

text: Elsterin romaanit ja novellit kuuluivat ajan norjalaisessa kirjallisuudessa merkittävimpiin. Kriitikkona hän oli uuden realistisen kirjallisuuden uranuurtaja. Elsterin esikoisteos oli historiallinen näytelmä "Eystein Meyla", joka esitettiin 1863, Hänen romaaneihinsa kuuluvat muun muassa teokset "Tora Trondal" (1879), ja "Vaarallista väkeä ("Farlige folk", 1881).


title: Kristian Elster (vanhempi)

text: Elsterille oli suunniteltu upseerinuraa, mutta likinäköisyys esti sen.Häntä pidettiin lapsuuden akateemisessa ympäristössä epäonnistujana, eikä kirjalliset yritykset tuottaneet iloa. Hän valmistui Saksassa metsänhoitajaksi. Vuodesta 1869 alkaen hän asui Kristianiassa ja sai nimeä kriitikkona. Vuodesa 1873 hän toimi kuolemaansa saakka metsänhoitajana.


title: Kristian Elster (vanhempi)

text: Henrik Ibsen otti vuonna 1859 Elsterin satunäytelmän "Fra Fjorden" Norske Theateriin, mutta Elster veti sen itsekriittisenä pois. Noin 1863 hän kirjoitti kaksi Norjan keskiaikaan sijoittuvaa näytelmää "Audun Hugleikson" ja "Eystein Meyla", joista jälkimmäinen esitettiin mutta esityksestä tuli fiasko. Saksasta palattuaan hän toimi kriitikkona Aftenbladetissa. Hän esitteli norjalaisille lukijoille ensimmäisenä Georg Brandesin. Näiden vuosien tärkeä työ oli essee ”Om Modsætningen mellem det vestlige og østlige Norge”, joka ilmestyi 1872 tanskaksi aikakausjulkaisussa For Idé og Virkelighed.


title: Kristian Elster (vanhempi)

text: Elster viihtyi metsänhoitajantyössä, mutta olisi halunnut olla ennen kaikkea kriitikko. Hän kirjoitti työn ohella eri lehtiin ja julkaisi pienoisromaanin "Solskyer" Nordisk Tidsskriftissä 1877. Romaani "Farlige Folk" ilmestyi 1881, ja kuollessaan hänellä oli kesken kirjallisia hankkeita.


title: Kristian Elster (vanhempi)

text: Elsterin poika Kristian Elster nuorempi oli myös kirjailija.


title: Kristian Elster

text: Kristian Elster tarkoittaa kahta norjalaista kirjailijaa:


title: Heli Lääts

text:
Heli Lääts (24. kesäkuuta 1932 – 16. helmikuuta 2018) oli virolainen laulaja (mezzosopraano). Läätsin ura alkoi 1950-luvulla. Hän oli kolmesta lapsesta nuorin ja ainoa tyttö.
Läätsin vanhin veli oli kemisti Koit Lääts (1928–2008) toinen veli fyysikko Valdur Lääts (1929–2002).


title: Heli Lääts

text: Heli Lääts oli naimisissa kapellimestari ja pianisti Peeter Saulin kanssa 56-vuotta. Saul kuoli 2014. Parilla on kaksi poikaa, Indrek ja Kaarel. Lääts kuoli 85-vuotiaana 16. helmikuuta 2018 Tallinnassa.


title: Peppermint Twist

text: Peppermint Twist on Joey Deen ja Henry Gloverin kirjoittama ja alun perin yhdysvaltalaisen Joey Dee and the Starlitersin vuonna 1961 levyttämä musiikkikappale. Se nousi seuraavan vuoden tammikuussa Yhdysvaltain Billboard Hot 100 -listan kärkeen. Britanniassa kappale ylsi sijalle 33.


title: Peppermint Twist

text: Brittiläinen Sweet-yhtye julkaisi vuonna 1974 ilmestyneellä "Sweet Fanny Adams" -albumillaan oman versionsa kappaleesta. Se julkaistiin joissakin maissa singlenä ja nousi listaykköseksi Australiassa.


title: Peppermint Twist

text: Joey Dee ja Henry Glover sävelsivät ”Peppermint Twistin” klubinsa tunnusmusiikiksi. Kappaleesta tuli twist-kuumeen valtaamassa Yhdysvalloissa miljoonamenestys ja 27. tammikuuta 1962 se nousi Billboardin kärkeen kolmen viikon ajaksi. Britanniassa se ylsi sijalle 33.


title: Peppermint Twist

text: Brittiläisen Sweet-yhtyeen cover-versio julkaistiin vuonna 1974 sen albumilla "Sweet Fanny Adams". Singlenä se ilmestyi muun muassa Australiassa, missä se nousi listaykköseksi. Australian lisäksi single julkaistiin esimerkiksi Uudessa-Seelannissa, Japanissa ja Venezuelassa. Singlen b-puolena on ”Rebel Rouser”, poikkeuksena Venezuelan-painos, jossa se on ”Set Me Free”. Molemmat b-puolet ovat peräisin "Sweet Fanny Adamsilta".


title: Peppermint Twist

text: ”Peppermint Twist” on perusrock, joka keventää muuten melko raskasta "Sweet Fanny Adams" -albumia. Sweet oli esittänyt kappaletta konserteissaan jo vuosia ennen sen levyttämistä.


title: Peppermint Twist

text: Anja Piipponen ja Tikanpojat levyttivät kappaleen suomeksi helmikuussa 1962 alkuperäisellä nimellä ”Peppermint Twist”. Sanoituksen teki Reino Helismaa salanimellä Rauni Kouta.


title: George Ducker

text: George Ducker (27. syyskuuta 1871 – 26. syyskuuta 1952) oli kanadalainen jalkapalloilija ja olympiavoittaja. Hän oli mukana vuoden 1904 kesäolympialaisissa St. Louisissa kultaa voittaneessa kanadalaisessa Galt FC:ssä.


title: John Fraser (jalkapalloilija)

text: John Alexander "Jack" Fraser (15. joulukuuta 1881 – 8. toukokuuta 1959) oli kanadalainen jalkapalloilija ja olympiavoittaja. Hän oli mukana vuoden 1904 kesäolympialaisissa St Louisissa kultaa voittaneessa kanadalaisessa Galt FC:ssä.


title: Otto Christman

text: Otto Lorne Christman (20. helmikuuta 1880 – 26. syyskuuta 1963) oli kanadalainen jalkapalloilija ja olympiavoittaja. Hän oli mukana vuoden 1904 kesäolympialaisissa St Louisissa kultaa voittaneessa kanadalaisessa Galt FC:ssä.


title: Aleksandr Krušelnitski

text: Aleksandr Krušelnitski (Александр Александрович Крушельницкий) (s. 20. toukokuuta 1992 Pietari, Venäjä) on venäläinen curlingpelaaja. Hän osallistui Pyeongchangin olympialaisiin 2018 vaimonsa Anastasia Brizgalovan kanssa curlingin sekaparikilpailuun.


title: Aleksandr Krušelnitski

text: Krušelnitskia epäillään vuonna 2016 urheilussa kielletyn meldoniumin käytöstä. Sen lääkätetieteellinen käyttö on sydänlääke. Urheilun kansainvälinen vetoomustuomioistuin CAS asetti hänet neljän vuoden kilpailukieltoon 4. joulukuuta 2018.


title: Meldonium

text: Meldonium eli mildronaatti on sydänlääke, joka on vuoden 2016 alusta kielletty urheilussa. Maailman antidopingtoimisto WADA lisäsi sen urheilussa kiellettyjen aineiden ja menetelmien listoille.


title: Meldonium

text: Lääke kehitettiin alun perin käytettäväksi siipikarjan kasvatuksessa, mutta se todettiin myöhemmin toimivaksi sydänlääkkeenä esimerkiksi sydäninfarktin hoidossa, ja sitä on käytettä pääasiassa Itä-Euroopassa, eikä se vaadi reseptiä.


title: Meldonium

text: Meldoniumin vaikutus on melko vähäinen, mutta se parantaa jonkin verran kestävyyttä, lisää voimantuottoa ja edistää palautumista. Se näkyy testeissä 2–4 vuorokautta käytön lopettamisen jälkeen. Sen käytöstä on jäänyt kiinni usea venäläinen urheilija, muun muassa curlingpelaaja Aleksandr Krušelnitskia epäillään sen käytöstä Pyeongchangin olympialaisissa.


title: John Gourlay

text: John Bell Gourlay (26. heinäkuuta 1872 – 7. huhtikuuta 1949) oli kanadalainen jalkapalloilija ja olympiavoittaja. Hän oli mukana vuoden 1904 kesäolympialaisissa St Louisissa kultaa voittaneessa kanadalaisessa Galt FC:ssä.


title: Alexander Hall (jalkapalloilija)

text: Alexander Noble "Alex" Hall (3. joulukuuta 1880 – 25. syyskuuta 1943) oli kanadalainen jalkapalloilija ja olympiavoittaja. Hän oli mukana vuoden 1904 kesäolympialaisissa St Louisissa kultaa voittaneessa kanadalaisessa Galt FC:ssä.


title: Albert Henderson

text: Albert Percy "Red" Henderson (29. elokuuta 1881 – 20. elokuuta 1947) oli kanadalainen jalkapalloilija ja olympiavoittaja. Hän oli mukana vuoden 1904 kesäolympialaisissa St Louisissa kultaa voittaneessa kanadalaisessa Galt FC:ssä.


title: Robert Lane

text: Robert George "Bobby" Lane (15. tammikuuta 1882 – 20. marraskuuta 1940) oli kanadalainen jalkapalloilija ja olympiavoittaja. Hän oli mukana vuoden 1904 kesäolympialaisissa St Louisissa kultaa voittaneessa kanadalaisessa Galt FC:ssä.


title: Ernest Linton

text: Albert Ernest Linton (17. helmikuuta 1880 – 6. elokuuta 1957) oli kanadalainen jalkapalloilija ja olympiavoittaja. Hän oli mukana vuoden 1904 kesälympialaisissa St. Louisissa kultaa voittaneessa kanadalaisessa Galt FC:ssä.


title: Gordon McDonald

text: Gordon McDonald (? – ?) oli kanadalainen jalkapalloilija ja olympiavoittaja. Hän oli mukana vuoden 1904 kesäolympialaisissa St Louisissa kultaa voittaneessa kanadalaisessa Galt FC:ssä.


title: Frederick Steep

text: Frederick William "Fred" Steep (20. joulukuuta 1874 – 14. syyskuuta 1956) oli kanadalainen jalkapalloilija ja olympiavoittaja. Hän oli mukana vuoden 1904 kesäolympialaisissa St Louisissa kultaa voittaneessa kanadalaisessa Galt FC:ssä.


title: Tom Taylor

text: Thomas Sylvester "Tom" Taylor (4. joulukuuta 1880 – 15. elokuuta 1945) oli kanadalainen jalkapalloilija ja olympiavoittaja. Hän oli mukana vuoden 1904 kesäolympialaisissa St Louisissa kultaa voittaneessa kanadalaisessa Galt FC:ssä.


title: William Twaits

text: William Twaits (20. elokuuta 1878 – 13. huhtikuuta 1941) oli kanadalainen jalkapalloilija ja olympiavoittaja. Hän oli mukana vuoden 1904 kesäolympialaisissa St Louisissa kultaa voittaneessa kanadalaisessa Galt FC:ssä.


title: Nuestra Señora del Carmen (1770)

text: Nuestra Señora del Carmen oli Espanjan laivaston vuonna 1770 vesillelaskettu 36-tykkinen fregatti.


title: Nuestra Señora del Carmen (1770)

text: Alus tilattiin Reales Astilleros de Esteirolta Ferrolista. Alus laskettiin vesille vuonna 1770.


title: Nuestra Señora del Carmen (1770)

text: Alus suojasi 5. huhtikuuta 1800 päällikkönään Don Fraquin Porcel kahden muun fregatin kanssa kolmentoista kauppalaivan saattuetta, joka oli matkalla Cádizista Limaan. Aluksella oli matkustajana Buenos Airesin arkkipiispa Don Pedro Ynsencio Bejarano. Cádizin saartoa valvonut Britannian kuninkaallisen laivaston 36-tykkinen Amazon-luokan fregatti "HMS Emerald" havaitsi espanjalaiset. "Emerald" kuului kontra-amiraali John Thomas Duckworthin laivueeseen, jonka muut alukset olivat 74-tykkiset linjalaivat "HMS Leviathan" ja "HMS Swiftsure" sekä polttolaiva "HMS Incendiary".


title: Nuestra Señora del Carmen (1770)

text: Brittilaivue ajoi takaa espanjalaisia avaten lopulta tulen saatuetta saattaneiden fregattien takilaan pysäyttääkseen alukset. Espanjalaiset "Nuestra Señora del Carmen" ja "Santa Florentina" antautuivat. "Nuestra Señora del Carmenilla" sai tykkitulessa surmansa yksitoista ja haavoittui kuusitoista miehistönjäsentä. Saattueesta vallattiin lisäksi yhdeksän kauppalaivaa.


title: Nuestra Señora del Carmen (1770)

text: Vallatut alukset siirrettiin 7. huhtikuuta Gibraltarille. "Nuestra Señora del Carmen" liitettiin joulukuussa kuninkaalliseen laivastoon nimellä "HMS Carmen" päällikkönään William Selby. Aluksen sijoituspaikkana oli Välimeren laivasto. Alus saapui 2. joulukuuta Portsmouthiin, missä se makasi tämän jälkeen ankkurissa. Alus myytiin helmikuussa 1802 ankkuripaikallaan.


title: Somankidy

text: Somankidy (myös "Somankidi") on kaupunkikunta ja sen keskustaajama Kayesin alueen Kayesin piirissä Malissa. Se sijaitsee Senegaljoen rannalla 25 kilometriä Kayesista luoteeseen. Kunnassa on 6 900 ja keskustaajamassa 6 400 asukasta (vuonna 2009).


title: Somankidy

text: Somankidyn kunta rajoittuu pohjoisessa Kayesin piirin Bangassin ja etelässä Kéméné Tambon kuntiin. Vesistöjä ovat Senegalin lisäksi ajoittain kuivuvat Belou- ja Sankarajoet. Seutu kuuluu Sahelin vyöhykkeeseen.


title: Somankidy

text: Keskustaajaman lisäksi kuntaan kuuluu kaksi pienempää asutusta. Asukkaat ovat soninkeja, fulbeja, bambaroita ja khasonkoja. Yleisin kieli on soninke. Vallitseva uskonto on islam.


title: Somankidy

text: Paikallisia elinkeinoja ovat maanviljely, karjanhoito, kaupankäynti ja käsityöammatit. Tärkeimmät viljelykasvit ovat maissi, hirssi, maapähkinä, lehmänpapu ja riisi. Kotieläimiä ovat naudat, lampaat, vuohet, aasit ja vähäisessä määrin kamelit. Kaupankäynti suuntautuu Kayesiin.


title: Somankidy

text: Kunnassa toimii alakoulu, koraanikoulu ja terveyskeskus. Vesihuolto käsittää kaivoja ja porakaivoja.


title: Koussané

text: Koussané on maalaiskunta ja sen keskuskylä Kayesin alueen Kayesin piirissä Malissa. Se sijaitsee 80 kilometriä Kayesista pohjoiseen. Kunnassa on 21 600 ja kylässä 6 300 asukasta (vuonna 2009).


title: Koussané

text: Koussanén kunta rajoittuu lännessä Kayesin piirin Sahelin, Karakoron, Djéléboun ja Bangassin, etelässä Gory Gopélan ja Séro Diamanoun sekä koillisessa Yélimanén piirin Konsigan ja Diafounou Diongagan kuntiin ja pohjoisessa Mauritaniaan.


title: Koussané

text: Kuntaan kuuluu 26 kylää. Asukkaat ovat maureja, soninkeja, khasonkoja ja fulbeja.


title: Koussané

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, maissi, maapähkinä, riisi ja pavut. Lisäksi harjoitetaan keräilyä, käsityöammatteja ja kaupankäyntiä.


title: Klofatsimiini

text: Klofatsimiini (CHNCl) on fenatsiinijohdannaisiin kuuluva orgaaninen yhdiste. Yhdistettä käytetään lääketieteessä lepran ja tuberkuloosin hoitoon. Klofatsimiini kuuluu WHO:n ylläpitämään luetteloon tärkeimmistä lääkeaineista.


title: Klofatsimiini

text: Huoneenlämpötilassa klofatsimiini on tummanpunaista kiteistä ainetta. Yhdiste on käytännöllisesti katsoen veteen liukenematonta, mutta liukenee esimerkiksi etikkahappoon, dimetyyliformamidiin ja kloroformiin. Klofatsimiinin vaikutusmekanismia ei tunneta tarkkaan, mutta todennäköisesti se vaikuttaa sitoutumalla "Mycobacterium"-suvun lajien DNA:han. Klofatsimiini myös stimuloi ihmisen solujen tuottamien antimikrobisten hapettavien radikaalien muodostumista. Klofatsimiinia käytetään lepran, tuberkuloosin ja kyhmyruusun hoidossa. Sitä käytetään yhdistelmälääkityksenä yhdessä dapsonin ja rifampisiinin kanssa.


title: Klofatsimiini

text: Klofatsimiini on yleisesti ottaen hyvin siedetty lääkeaine. Tavanomaisin haittavaikutus on ihon värin muuttuminen punaiseksi, mutta väri palautuu normaaliksi hoidon loputtua. Myös iktyoosia eli ihosuomujen muodostumista voi esiintyä. Muita haittavaikutuksia ovat ruuansulatuskanavan oireet, kuten vatsakivut ja ripuli, imusolmukkeiden suurentuminen ja suun kuivuminen.


title: Klofatsimiini

text: Klofatsimiinin synteesin ensimmäisessä vaiheessa kaksi 2-(p-kloorianilino)aminiilimolekyyliä reagoivat kytkentäreaktiolla rauta(III)kloridin kanssa muodostaen klooratun iminofentasiinijohdannaisen. Tämän välituotteen iminoryhmä reagoi isopropyyliamiinin kanssa muodostaen klofatsimiinia.


title: Sijoitetun vapaan oman pääoman rahasto

text: Sijoitetun vapaan oman pääoman rahasto eli SVOP-rahasto on suomalaisen osakeyhtiön kirjanpidossa oleva tase-erä, joka on yhtiön vapaata omaa pääomaa. SVOP-rahastoon merkityt rahat liittyvät yhtiöön tehtyihin sijoituksiin tai yhtiön saamiin voittoihin. SVOP-rahastoa voidaan käyttää varojenjakoon osakkeenomistajille.


title: Sijoitetun vapaan oman pääoman rahasto

text: SVOP-rahasto syntyy tai kasvaa osakeannissa tai muun oman pääoman sijoituksen yhteydessä. Rahastoon voidaan siirtää yhtiön voittovaroja. Rahastoon voidaan myös siirtää varoja yhtiön muista rahastoista, jotka voivat olla joko sidottua tai vapaata omaa pääomaa.


title: Sijoitetun vapaan oman pääoman rahasto

text: SVOP-rahastoon tehdyt sijoitukset voivat olla yhtiön osakkaiden tai ulkopuolisten tekemiä. Osakeannissa SVOP-rahastoon merkitään se osa uuden osakkeen merkintähinnasta, jota ei merkitä osakepääomaan. SVOP-rahastoon kuuluu myös optio-oikeudesta tai muusta erityisestä oikeudesta saatu merkintähinta. Pääomalaina voidaan muuntaa oman pääoman ehtoiseksi sijoitukseksi, joka merkitään SVOP-rahastoon. Rahasto voi kertyä myös yritysjärjestelyjen yhteydessä.


title: Sijoitetun vapaan oman pääoman rahasto

text: Jos osakepääomaa alennetaan, alennusmäärä voidaan siirtää SVOP-rahastoon, jos sitä ei käytetä muihin tarkoituksiin. Rahoja voidaan siirtää SVOP-rahastoon myös, jos vanhan osakeyhtiölain mukaista vararahastoa tai ylikurssirahastoa alennetaan.


title: Sijoitetun vapaan oman pääoman rahasto

text: SVOP-rahastoa voidaan käyttää varojenjakoon kuten osingonmaksuun osakkeenomistajille.


title: Sijoitetun vapaan oman pääoman rahasto

text: Varojenjako verotetaan pääsäännön mukaan samoin kuin osinko. Tietyissä tilanteissa se verotetaan kuitenkin luovutuksena (luovutusvoitto). Koska verotus riippuu tilanteesta, on kirjanpidossa on pidettävä selvyys siitä, mistä eristä SVOP-rahasto koostuu.


title: Sijoitetun vapaan oman pääoman rahasto

text: SVOP-rahastosta voidaan siirtää varoja yhtiön muihin rahastoihin.


title: Kerttuset

text: Kerttuset (Acrocephalidae) on varpuslintuihin kuuluva heimo. Heimon lajit luokiteltiin aikaisemmin kuuluviksi kerttuihin. Kerttusten taksonomia on edelleen hieman epäselvä erityisesti lajilukumäärän osalta. BirdLife Suomen luokittelussa heimoon kuuluu 6 sukua ja 59 lajia.


title: Kerttuset

text: Kerttusia tavataan laajalta alueelta vanhasta maailmasta eli Euroopasta, Afrikasta ja Aasiasta. Tämän lisäksi yksi laji elää Havaijilla. Tyypillisiä heimon lajien elinympäristöjä ovat suot ja ruovikot, mutta niitä tavataan myös metsistä ja pensaikoista. Väritykseltään lajit ovat yleensä ruskeita.


title: Mesilim

text: Mesilim oli muinaisen Kišin kuningas. Hän on kirjoittanut vanhimman säilyneen kuninkaallisen piirtokirjoituksen. Siinä hän kuvaa, kuinka toimi välittäjänä Lagašin ja Umman kaupunkivaltioiden välisessä rajakiistassa. Kaupunkien välille määriteltiin uusi raja ja paikalle pystytettiin muistomerkki.


title: Pikaluistelu talviolympialaisissa 2018 – miesten 500 m

text: Pikaluistelun miesten 500 metrin kilpailu talviolympialaisissa 2018 järjestettiin 19. helmikuuta 2018 Gangneung Ovalissa, Gangneungissa, Etelä-Koreassa.


title: Kaitlyn Lawes

text: Kaitlyn Lawes (s. 16. joulukuuta 1988 Winnipeg, Manitoba) on kanadalainen curlingpelaaja. Hän voitti olympiakultaa Sotšin talviolympialaisissa 2014 naisten joukkueessa. Vuoden 2018 talviolympialaisissa Pyeongchangissa hän voitti kultaa sekaparikilpailussa John Morrisin kanssa.


title: Miss Israel

text: Miss Israel (Heprea:מלכת היופי של ישראל) on israelilainen vuosittain järjestettävä kauneuskilpailu, jonka voittaja edustaa maataan Miss Universum -kilpailussa. Ensimmäistä kertaa kilpailu järjestettiin vuonna 1950.


title: América (1766)

text: América eli Santiago Apóstol oli Espanjan laivaston vuonna 1766 vesille laskettu 64-tykkinen linjalaiva.


title: América (1766)

text: Alus tilattiin Havannasta Kuubasta, missä se laskettiin vesille vuonna 1766.


title: América (1766)

text: Alus lähti 29. toukokuuta 1772 Cádizista päällikkönään Luis de Córdova y Córdova. Alus suojasi yhdessä "Dragónin" kanssa kolmea rahtialusta. Osasto saapui 12. elokuuta Veracruziin, mistä alus palasi Cádiziin 18. maaliskuuta 1774.


title: América (1766)

text: Seuraavana vuonna alus uusi matkansa Veracruziin.


title: Tonga talviolympialaisissa 2018

text: Tonga osallistui Pyeongchangin talviolympialaisiin 2018. Tongan joukkueessa yksi urheilija kilpaili yhdessä lajissa. Maan ainoa edustaja, Pita Taufatofua, toimi maan lipunkantajana päättäjäisissä.


title: Roter Sand

text: Roter Sand on saksalainen vuonna 1885 rakennettu kasuunimajakka, ensimmäinen lajissaan.


title: Roter Sand

text: 1800-luvun lopussa oli Saksassa Weserjoen suistoalueella kaksikin majakkalaivaa. Paikalliset varustamot anoivat keisarikunnalta, että erityisen vaikeina pidettyjen Roter Sand -matalikkojen luo sijoitettaisiin kolmas majakkalaiva. Berliinin hallinto ei kannattanut majakkalaivaa, vaan ehdotti sijaan kiinteää majakkaa, koska se olisi edullisempi ylläpitää.


title: Roter Sand

text: Päätös tehtiin vuonna 1880 ja kolmen nuoren insinöörin yhtiö Lavier, Kuntz & Weiss teki tarjouksen joka hyväksyttiin: laivateräksestä tehtäisiin iso rasia, aivan kuin säilykepurkki, joka hinattaisiin halutulle paikalle ja upotettaisiin siihen majakan alustaksi. Näin oli ensi kerran lausuttu kasuunin rakennusperiaate ja majakasta tulikin ensimmäinen lajissaan.


title: Roter Sand

text: Wilhelmshavenin sotasataman telakalla rakennettiin 20 metriä korkea ja pohjan mitoiltaan 15 metriä × 9 metriä soikea sylinteri, jonka pohjaksi niitattiin metriä helmasta tiivis levy kolmen metrin päähän helmasta. Lisäksi tehtiin välipohjia muutaman metrin välein. Rakennelma painoi 600 tonnia.


title: Roter Sand

text: 23. toukokuuta 1881 kaksi hinaajaa alkoi vetää teräskolossia kohti haluttua paikkaa, matka kesti kolme päivää. Sitten avattiin venttiilit, jolloin kasuuni vajosi pohjaan. Seuraavaksi käynnistettiin kompressorit, jotka painoivat kasuunin alimpaan kolmen metrin korkuiseen osaan paineilmaa. Paineilma työnsi veden pois ja ulkoinen paine painoi rakennelman tiiviisti pohjaan vasten. Työmiehet laskeutuivat meren pohjalle lapioimaan hiekkaa pois, hiekka nostettiin kasuunin läpi kannelle ja kaadettiin mereen. Rakennelma vajosi tämän johdosta lisää ja kunhan kukin osa oli vajonnut, se täytettiin betonilla.


title: Roter Sand

text: Paha ja osin ratkaisematon ongelma koko rakentamisen ajan oli työmiehille paineessa kehittynyt sukeltajantauti.


title: Roter Sand

text: Kaikista ponnisteluista huolimatta ei työtä saatu valmiiksi ennen syysmyrskyjä. Ensimmäinen myrsky vei kasuunin merelle ja se katosi jäljettömiin.


title: Roter Sand

text: Suunnitelmien parantamiseen kului kaksi vuotta. Maaliskuussa 1883 uusi kasuuni oli valmis, mutta se saatiin kohdalleen vasta 28. toukokuuta. Tällä kertaa kaikki sujui hyvin ja kasuuni oli seuraavan vuoden lopussa paikallaan 14 metriä hiekkakerroksen sisällä. Hiekkaperustan sitomiseksi kasuunin ympärille upotettiin kuudetta metriä paksu kerros risukimppuja, joiden päälle kipattiin yli 70 000 kuutiometriä kiviä.


title: Roter Sand

text: Kasuuni valettiin täyteen betonia ja sen päälle rakennettiin viisikerroksinen teräslevystä niitattu soikea torni. Torni suippeni tasasuhtaisesti huippuunsa, joka oli 24 metriä merenpinnasta. Tornin ulkokuori maalattiin keisarillisen Saksan värein puna-valko-mustaraitaiseksi. Majakassa oli petrolivalo joka syttyi ensi kerran 1. marraskuuta 1885. Majakan kiintovalo näkyi 15 meripeninkulman päähän ja vilkkuvalo näkyi 18 meripeninkulmaa. Tornissa oli lisäksi sumukello. Tornin keskipisteessä oli merenpohjaan ulottuva kuilu, jossa oli vuorovesimittari; sieltä lähti myös lennätinkaapeli mantereelle.


title: Roter Sand

text: Muonavarat ja juomavesi mitoitettiin kestämään useita kuukausia.


title: Roter Sand

text: Majakkaa voitiin valmistuessaan luonnehtia malliesimerkiksi saksalaisesta ammattitaidosta ja perusteellisuudesta.


title: Roter Sand

text: Majakassa oli asuintilat neljälle miehelle, heistä kolme oli palveluksessa yhtaikaa ja neljäs oli kuukauden kerrallaan lomalla maissa, eli kolmen kuukauden vahtipalvelua seurasi kuukauden loma.


title: Roter Sand

text: Päivisin kaksi miestä hoiti lennätintä ja huolsi valolaitteen, kolmas oli kokkina, leipurina ja stuerttina. Pimeän aikaan vahtivuorot olivat neljä tuntia pitkiä.


title: Roter Sand

text: Majakan väki sähkötti maihin myös varoituksia tulvamyrskyistä, ampui varoituslaukauksia vaaraa kohti kulkeville aluksille, tarkkaili muuttolintuja ja antoi säätietoja. Monesti majakan väki myös pelasti ihmishenkiä kutsumalla Bremerhavenista pelastusaluksen, jos joku joutui merihätään.


title: Roter Sand

text: Roter Sandista tuli pian maailmankuulu; saksalaiset merimiehet rakastivat sitä ja siitä tuli monen kauniin merimiesballadin aihe.


title: Roter Sand

text: Vuonna 1958 majakkaan aiottiin asentaa tutka. Majakan vanhojen rakenteiden kestävyys tutkittiin perin pohjin. Kasuuniosan tarkastanut sukeltaja havaitsi, että yli 80-vuotias teräsvaippa oli syöpynyt puhki, joten hiekka ja korroosio oli päässyt pureutumaan syvälle. Roter Sandin majakka korvattiin ulommas merelle sijoitetulla uudella kasuunilla Alte Weser, joka oli aluksi miehitetty, mutta vuodesta 1972 lähtien täysautomaattinen. Roter Sandin majakanvartijat poistuivat tornista 1. syyskuuta 1964 ja majakan valo sammutettiin; vain kiinteät pikkuvalot jäivät varoitusmerkeiksi.


title: Roter Sand

text: Vanha majakka aiottiin ensin purkaa mahdollisena vaaran aiheuttajana, mutta tieto aikomuksesta vuosi julkisuuteen ja majakan pelastamiseksi syntyi kansanliike. Yleinen painostus tehosi, ja Roter Sandista tehtiin merimiesten muistomerkki. Lokakuussa 1987 vanhan kasuunin ympärille pujotettiin kymmenen metriä korkea ja yli tuuman vahvuinen ruostumattomasta teräksestä tehty mansetti, joka painaa sata tonnia. Teräsmansetin ja satavuotiaan kasuunin väli täytettiin betonilla. Asiantuntijat vakuuttavat tornin kestävän näin vahvistettuna pitkälle 2000-luvulle.


title: Roter Sand

text: Majakka liitettiin merkittävien historiallisten monumenttien listalle 1. lokakuuta 2010.


title: Arrogante (1753)

text: Arrogante eli San Antonio de Padua oli Espanjan laivaston vuonna 1753 vesille laskettu 68-tykkinen Serio-luokan linjalaiva.


title: Arrogante (1753)

text: Alus tilattiin Guernizosta. Alus laskettiin vesille joulukuussa 1753 ja otettiin palvelukseen 1755.


title: Arrogante (1753)

text: Alus osallistui seitsenvuotiseen sotaan, Yhdysvaltain vapaussotaan, Ranskan vallankumoussotaan ja Napoleonin sotiin. Espanjan laivasto poltti helmikuussa 1797 aluksen Trinidadissa estääkseen sen valtaamisen.


title: Saksan jalkapallon 1. Bundesliiga 1968–1969

text: Saksan Bundesliigan kausi 1968–1969 oli järjestyksessään kuudes Bundesliigan, Länsi-Saksan pääsarjan, kausi. Se alkoi 17. elokuuta 1968 ja päättyi 7. kesäkuuta 1969. Hallitsevana mestarina kauteen lähti 1. FC Nürnberg.


text: Jokainen joukkue pelasi kaksi peliä toisiaan vastaan, yhden kotona ja yhden vieraissa. Joukkueet saivat kaksi pistettä voitosta ja yhden pisteen tasapelistä. Jos kaksi tai useampi joukkueista oli tasapisteissä, sijoitus määräytyi maalikeskiarvolla. Joukkue, jolla oli eniten pisteitä kruunattiin mestariksi ja kaksi vähiten pisteitä kerännyttä putosivat seuraavaksi kaudeksi Regionalligaan.


text: Borussia Neunkirchen ja Karlsruher SC putosivat Regionalligaan edellisen kauden päätteeksi. Heidän tilalleen nousivat Hertha BSC Berlin ja Kickers Offenbach.


text: FC Bayern München hallitsi Bundesliigaa 1968–1969 läpi kauden. Bayern otti kärkipaikan ensimmäisellä kierroksella eikä sen jälkeen sitä menettänyt. Joukkue kasvatti eroa seuraaviin pitkin kautta ja lopulta ero toiseksi sijoittuneeseen Alemannia Aacheniin oli kahdeksan pistettä. Ero oli silloin suurin liigan historiassa. Bayern voitti myös Saksan Cupin. Avainasemassa menestykseen olivat parantunut puolustuspeli sekä liigan paras maalintekijä Gerd Müller, joka teki 30 maalia.


text: Bayernin takana nähtiin yllätyksiä, kun toiseksi sijoittui Alemannia Aachen. Muita merkittäviä yllätyksiä olivat Eintracht Braunschweig, joka sijoittui neljänneksi, ja 1. FC Köln, joka päätyi synkästi 13. sijalle.


text: Nürnbergille kausi oli katastrofi. Joukkue lähti kauteen hallitsevana mestarina, mutta ennen kautta he möivät parhaita pelaajiaan. Lisäksi pelaajilla ja valmentaja Max Merkelillä oli riitoja, jotka osoittautuivat kalliiksi. Merkel sai potkut maaliskuun lopulla 1969, mutta silloin oli liian myöhäistä kääntää kurssia. Joukkue jäi lopulta pisteen päähän Dortmundista, jota vastaan Nurnberg pelasi kotonaan tasapelin toiseksi viimeisellä kierroksella. Viimeisen kierroksen tappio Kölnille sinetöi putoajan kohtalon.


title: Finnwind

text:
Finnwind Oy on 1993 perustettu suomalainen teknologia- ja asiantuntijayritys, joka valmistaa, markkinoi ja asentaa aurinkopaneelijärjestelmiä, pientuulivoimaloita sekä saarekeverkkotuotteita.
Pientuulivoimalat sekä aurinkopaneelien asennusjärjestelmät ovat yrityksen omia tuotteita ja valmistettu Suomessa. Finnwind Oy:n tuotesuunnittelu ja valmistusprosessit on sertifioitu EN1090 mukaisesti.
Aurinkopaneeleita Finnwind Oy tuo maahan Euroopasta sekä Intiasta. Finnwind Oy:llä on yksinoikeus Suomen markkinoilla Tier 1 valmistaja Vikram Solarin aurinkopaneeleille.


title: Finnwind

text: Vuonna 2016 Finnwind Oy käynnisti yhteistyön Etelä-Savon Energian (ESE) kanssa. ESE ja Finnwind toimittivat tuolloin Suomen suurimman maa-asenteisen aurinkovoimalan Suomen Voimalle Haminaan. Yhteistyön seurauksena Etelä-Savon Energia osti 25% omistuksen Finnwind Oy:n osakekannasta.


title: Finnwind

text: Vuonna 2017 Finnwind Oy toimitti Suomen ensimmäiset lento-asemilla olevat aurinkovoimalat Helsinki-Vantaan lentoasemalle Finavialle sekä Finnairille.


title: Finnwind

text: Finnwind Oy tekee yhteistyötä aurinkopaneelijärjestelmien asennuksessa useiden suomalaisten energiayhtiöiden kanssa.


title: Ripoheinät

text: Ripoheinät ("Piptatherum") on heinäkasvien (Poaceae) heimoon kuuluva kasvisuku. Sukuun kuuluu 34 lajia.


title: Sukaheinät

text: Sukaheinät ("Polypogon") on heinäkasvien (Poaceae) heimoon kuuluva kasvisuku. Sukuun kuuluu noin 20 lajia sekä muutamia lajiristeymiä. Näiden lisäksi sukuun on kuvattu kymmenkunta muutakin lajia, mutta niiden taksonominen asema on toistaiseksi epäselvä.


title: Polypogon

text: Polypogon on tieteellinen suvun nimi, joka voi tarkoittaa kasvisukua tai eläinsukua.


title: Kidira

text: Kidira on kaupunkikunta Tambacoundan alueen Bakelin departementissa Senegalissa. Se sijaitsee Faléméjoen vasemmalla rannalla 65 kilometriä Bakelista kaakkoon. Kunnassa on 11 200 asukasta (vuonna 2016, arvio).


title: Kidira

text: Kidiran kunta rajoittuu pohjoisessa Gaboun ja lännessä ja etelässä Bélén maalaiskuntiin sekä idässä Maliin. Faléméjoen vastarannalla sijaitsee Falémén kuntakeskus Diboli. Kunnan alue on tasankoa, jolla kohoaa mäkiä ja pieniä ylätasankoja. Maaperä kärsii eroosiosta. Kasvillisuus on kuivuuden ja laiduntamisen vahingoittamaa pensassavannia ja aroa. Seutu kuuluu Sahelin vyöhykkeeseen.


title: Kidira

text: Kunta käsittää yhdeksän kaupunginosaa. Asukkaista suurin osa on fulbeja. Lisäksi on bambaroita, soninkeja ja maureja. Vallitseva uskonto on islam.


title: Kidira

text: Kidiran kautta kulkevat Dakarin–Nigerin rautatie sekä Dakarista ja Saint-Louisista tulevat maantiet, jotka jatkuvat Malin puolella Kayesin kautta Bamakoon johtavana maantienä. Kaupunki on tärkeä rajaliikenteen ja kaupan keskus. Muita elinkeinoja ovat maanviljely, karjanhoito, kalastus ja käsityöammatit.


title: Kidira

text: Kunnassa toimii viisi alakoulua, yläkoulu ja lukio. Terveyskeskusta ollaan muuttamassa sairaanhoitopiirin poliklinikaksi. Kunnassa on suppea vesijohtoverkko ja keskustassa sähkö.


title: Etelä-Korea talviolympialaisissa 2018

text: Etelä-Korea osallistui Pyeongchangin talviolympialaisiin 2018 122 urheilijan voimin 15 lajissa. Kisojen avajaisissa Etelä- ja Pohjois-Korean urheilijat marssivat yhdessä, ja naisten jääkiekossa kilpaili yksi Korean joukkue.


title: Henrik Palmgren

text: Henrik Palmgren on ruotsalainen alt-right -liikkeen aktivisti. Hän on perustanut Red Ice -julkaisun.


title: Henrik Palmgren

text: Palmgren ja hänen vaimonsa Lana Lokteff juontavat Red Ice Radiota, jota Southern Poverty Law Center kuvailee rasistiseksi ja valkoista nationalismia kannattavaksi. Expo kuvailee Palmgrenia äärioikeistolaiseksi. Hänen ohjelmissaan on ollut useita nimekkäitä äärioikeistolaisia vieraita, kuten Daniel Friberg ja Kevin MacDonald. Palmgrenillä ja Fribergillä on merkittävä rooli amerikkalaisessa alt-right -liikkeessä ja he osallistuivat kumpikin Unite the Right Rallyyn Charlottesvillessä.


title: Henrik Palmgren

text: Palmgren on kotoisin Kungälvistä. Hän asuu nykyään Oregonissa.


title: Šeni gulistvis

text: Šeni gulistvis (, ) on georgialaisen yhtyeen Iriaon esittämä kappale, jolla he edustivat Georgiaa vuoden 2018 Eurovision laulukilpailussa.


title: Šeni gulistvis

text: Kappale kilpaili Euroviisujen toisessa semifinaalissa, jossa se sijoittui viimeiseksi ja karsiutui finaalista.


title: Petr Knop

text: Petr Knop (s. 12. toukokuuta 1994) on tšekkiläinen maastohiihtäjä.


title: Petr Knop

text: Knop osallistui Falunin MM-kilpailuihin 2015, missä sijoittui 30 kilometrin yhdistelmäkilpailussa 46:nneksi ja Tšekin viestijoukkueen mukana yhdeksänneksi. Lahden MM-kilpailuissa 2017 Knop oli 50 kilometrin vapaan hiihtotavan yhteislähtökilpailussa 33:s, 15 kilometrin perinteisen hiihtotavan kilpailussa 38:s ja 30 kilometrin yhdistelmäkilpailussa 43:s. Tšekin viestijoukkueen mukana hän sijoittui 11:nneksi. Pyeongchangin olympialaisissa 2018 Knop sijoittui 15 kilometrin vapaan hiihtotavan kilpailussa 24:nneksi ja 30 kilometrin yhdistelmäkilpailussa 38:nneksi.


title: Petr Knop

text: Maastohiihdon maailmancupissa Knop kilpaili ensimmäisen kerran Nové Městossa tammikuussa 2014. Ensimmäisen kerran hän ylsi maailmancupin pisteille Tour de Skihin 2017–2018 kuuluneessa Val di Fiemmen 15 kilometrin perinteisen kilpailussa sijoittuen 30:nneksi. Tourin kokonaispisteissä hän oli 31:s.


title: Irene Cadurisch

text: Irene Cadurisch (s. 23. lokakuuta 1991 Samedan) on sveitsiläinen ampumahiihtäjä.


title: Irene Cadurisch

text: Cadurischin paras saavutus on pikakilpailun kahdeksas sija Korean talviolympialaisissa 2018. Samojen kisojen takaa-ajossa hän sijoittui 16:nneksi ja naisten viestissä kuudenneksi.


title: Irene Cadurisch

text: Vuodesta 2007 alkaneella ampumahiihtourallaan Cadurisch on osallistunut 62 ampumahiihdon maailmancupin osakilpailpailuun (tilanne kauden 2017–2018 päätyttyä). Hän on sijoittunut parhaimmillaan 19:nneksi Pokljukan pikakilpailussa kaudella 2013–2014. Hän edustaa SC Garde Frontiere js SC Maloja seuroja.


title: Harjuhäränsilmä

text: Harjuhäränsilmä eli häränsilmä eli täplikäs häränsilmä ("Hypochaeris maculata") on asterikasvien (Asteraceae) heimoon kuuluva monivuotinen ja ruohovartinen kasvilaji. Harjuhäränsilmä eroaa muista saman suvun lajeista mykeröidensä lukumäärän sekä lehtiensä muodon perusteella.